text:
Mu gusoza icyiciro cya 11 cy’Itorero Indangamirwa mu Kigo cy’Imyitozo ya Gisirikare cya Gabiro, ku wa 6 Kanama 2018, Bamporiki yashimiye Umukuru w’igihugu, ko kugarura Itorero byatanze umusaruro kandi bitanga icyizere cyo guharanira ishema ry’u Rwanda.
Yagize ati “Iyi myaka 10 ishize mutugaruriye itorero Nyakubahwa Perezida wa Repubulika hamaze gukorwa byinshi, twubakiye ku ntekerezo zanyu, bigatanga icyizere ko nta na rimwe amahanga azatwunama hejuru. Mwavuze ko itorero ari ifumbire y’ubwenge, abatojwe ku ikubitiro ubu bari mu ngamba, turabibashimiye.”
Yagaragaje ko mu kubaka Itorero ry’Urugerero ruciye ingando, abana b’Abanyarwanda bubakiye abatishoboye, batuzwa neza bijyanye n’icyerekezo cy’igihugu.
Ati “Amateka atari aya kera umuntu yambukaga umuhanda akajya gusenyera inzu y’abo baturanye kandi amuzi, ariko tugendeye ku ntekerezo zanyu umwana arava i Rusizi akajya kubakira inzu i Nyagatare y’Umunyarwanda uyikeneye, atagombye kubaza amazina ye, turabibashimiye kandi uru rugerero tuzarukomeza.”
Ubwo bumwe buri kuranga abitabiriye Urugerero mu guteza imbere mu gihugu, Bamporiki yanagaragaje ko ari bwo bwaranze abo hambere, barwanya amahanga yateraga u Rwanda rutabashotoye.
Yatanze urugero mu mateka, avuga ko Umwami Cyilima Rujugiro yasabye abatunzi kujya bakamira abana bose nta vangura, ‘’amahanga abonye ko mu Rwanda impinja zisa hakarera inka, barabitwangira batugirira ishyari ariko icyo gihe biyemeje kudutera ntibabibasha kuko ubumwe bw’abanyagihugu bwagaragaye nk’igisobanuro cyo gutsinda urugamba urwo ari rwo rwose, cyane cyane urwo ushowemo.”
Abasoje icyiciro cya 11 cy’Itorero Indangamirwa, Bamporiki yavuze ko bazavamo bamwe bazagira uruhare mu gutoza umuco w’ubutore mu mashuri, mu bigo bya leta n’abikorera, Urugerero ruciye ingando no kubaka itorero ry’Umudugudu, ibibazo byawo bigakemuaka.
Itorero ryitabiriwe n’Abanyarwanda biga mu mahanga, urubyiruko rwabaye indashyikirwa muri za minisiteri n’ibigo bya leta, abayobozi b’ibigo by’amashuri mu turere n’intore z’indashyikirwa zavuye ku rugerero ruciye ingando rugera kuri 568.
Indi nkuru wasoma: Ubumenyi bwiza, ubushyize mu muntu utari muzima bupfa ubusa-Perezida Kagame


c: text/html

text:
Kirehe: Abagera kuri 211 basuzumwe amaso
Yanditswe na MANISHIMWE NOËL
Mu kwizihiza Umunsi Mpuzamahanga wo kubungabunga amaso, abaturage bo mu Karere ka Kirehe bahawe ubujyanama bwo kuyabungabunga, abagera kuri 211 barasuzumwa.
Muzungu Gerald, Umuyobozi w’Akarere ka Kirehe, yasabye abaturage kujya bitabira kwisuzumisha amaso no kuyivuza hakiri kare ku bayarwaye, kuko iyo yangiritse iterambere rya nyirayo, abamukomokaho; n’iry’igihugu muri rusange ridindira.
Yagize ati: “Ni byiza ko dukumira indwara harimo n’iz’amaso, kuko ni indwara mbi, ziri mu bintu byatuma umuntu atabasha gukora ubuhinzi n’ubworozi, ntiwakora ubucuruzi urwaye amaso, kandi byagira ingaruka nyinshi ku mibereho y’uyarwaye, ku muryango we no ku gihugu muri rusange”.
Yasabye kandi abaturage kureka imyumvire idakwiye, igifitwe na bamwe barwara amaso ntibihutire kwivuza bikaba byabaviramo ubumuga.
Ati: “Dukwiye gufatanya tukamagana ubujiji bwa bamwe mu barwara ntibage kwivuza, kandi bakabaye bivuje bakavuga ko barozwe, aho kugira ngo bage kwisuzumisha hakiri kare, bikagera aho bapfa cyangwa bakamugara. Ibyo dufatanye tubyirinde, kandi dufite abafatanyabikorwa badufasha; dufite ibitaro by’Akarere, tukagira n’abafatanyabikorwa barimo ‘Fred Hollows Foundation’ badufasha kurwanya uburwayi bw’amaso no kubuvura”.
Ntorano Claude, umuturage w’imyaka 70 wo mu Murenge wa Mahama wavuwe indwara y’ishaza agakira, yatanze ubuhamya bw’uburyo yari yaragize ikibazo cy’ubuhumyi, ariko nyuma yo kuvurwa akaba abona.
Ati: “Ubu ngiye kumara umwaka ndeba neza, ariko namaze imyaka irenga 3 ntabona, icyo gihe nta kintu nakoraga kuko narakanuraga ariko sinabashaga kureba umuntu ngo mumenye, navuriwe ku Bitaro bya Kirehe”.
Hitiyaremye Nathan, Umuyobozi w’Ishami ry’Ubuzima mu Karere ka Kirehe yabwiye Imvaho Nshya ko nubwo bamwe mu bantu batita ku kwisuzumisha no kwivuza amaso hakiri kare, bagirwa inama yo kujya babikora kuko iyo hari abafite uburwayi bworoheje bahabwa imiti, abafite ikibazo cyo kutabona neza bahagabwa indorerwamo, abatarwaye bakagirwa inama y’uburyo bakwirinda”.
Hitiyaremye avuga ko ubugenzuzi bwakozwe n’Akarere ka Kirehe mu kwezi kumwe kwa Gicurasi 2017 bwagaragaje ko mu mirenge 12 ikagize, harimo abafite ibibazo by’uburwayi butandukanye bw’amaso 636.
Mu mwaka ushize wa 2017-2018 ku bufatanye n’umuryango ‘Fred Hollows Foundation’ n’Ibitaro by’Akarere ka Kirehe abantu bagera ku 131 bafite ikibazo k’ishaza barabazwe, baravurwa, hasigara abagera kuri 80 bo ngo biteganyijwe ko bazabagwa mu mpera z’uyu mwaka wa 2018.
Umunsi mpuzamahanga wo kubungabunga ubuzima bw’amaso ubusanzwe wizihizwa buri wa mwaka, ku munsi wa Kane w’icyumweru cya kabiri cy’ukwezi k’Ukwakira. Uw’uyu mwaka ufite insangamatsiko igira iti: “Ubuvuzi bw’amaso kuri bose”.
Habayeho no gusuzuma Diyabete n’umuvuduko ukabije w’amaraso ku bantu 94.

robotstxt: allowed

filter: keep


text:
Ngo akabando k’iminsi gacibwa kare kakabikwa kure. Urubyiruko ni umusemburo w’ejo hazaza, kandi ngo umubyeyi wese yizihirwa no guheka. N’ubwo imibereho yacu hano muri camp Bauma i Kisangani igoranye, tuzi ko ejo hazaza hazubakwa n’abana bageze mu ishuli.
Niyo mpamvu twese hamwe nk’abitsamuye, tuzi ko kubyara ari nko kurya ideni, kuryishyura bikaba ari ugushaka imfashanyigisho zo kurera. Nubwo twe ntazo tugira, ariko ndahamya ko n’abahanga kaminuza baramutse badukozeho ubushakashatsi, buri wese muri twe n’aba bana bacu bavukiye mu magorwa angana gutya, yakwandikwaho igitabo kandi kikagurwa ndetse kigahenda. Aba bana bacu rero n’ubwo biga mu magorwa ntibituma baterekana umusaruro ugaragara w’amanota kandi n’ahandi hose bagera mu yandi mashuri, buri mwana wese yakurikira hakurikjwe umwaka yari agezemo; kuva mu wambere kugera mu mwaka wa watandatu, kuko no mu rusaku indushyi ivanamo iryayo IJAMBO.
Nta nzovu kandi inanirwa umugoboro wayo, kandi nta ntindi inanirwa iyayo. Umwarimu utanga ubwenge siwe wabubuze; umuhinzi abungabunga injyemwe ze, kugirango igihe kihinga azabe afite indobanure. Ingemwe zacu naba badukomokaho. URUBYIRUKO RWACU DUHURIYEHO, N’ABACU ABARI HAFI NABARI KURE. Mu bwitange bukomeye, abarimu bategura amasomo hifashishijwe ubushake n’ubumenyi kandi twifashishije ibitwegereye byose, nta na kimwe gipfa ubusa.
- Amacarito azamo ibiribwa iyo byabonetse tuyabyazamo amakayi
- Ibipapuro bifunitse za conserver; urugero nka sardine, mbere yo kubitobora ngo bitekwe birashishurwa bikagabanwa, hakurikijwe umubare w’abana bacu,hagakorwamo IBIDANAGO BY’ABANA.
- Amakara ava muziko ducanamo turayaconga tukayasimbuza amacaki. Mu bushobozi bwacu bucye twashoboye kugura ibibahu bikwiye amashuri yose ariko turashimira uwahoze ashinzwe iyi nkambi, Maman Moseka wigeze kuduha imfashanyo y’amakayi 250 n’amakaramu 200. Ibi byagiye byifashishwa n’abarimu mu gutegura amasomo, kuko abanyeshuri ntibyari kubakwira.
Nguko uko twarangije igihembwe cy’ambere tugera mu cya kabili, turakomeza, ariko mu bigeragezo byinshi cyane kuko twabuze abarimu n’umuyobozi wabo. Habayemo byinshi bitavugika ariko tubirengaho. Nubu rero twirengagije imigambi mibi badufiteho, twabonye ko iyakaremye ari yo ikamena. None ubu twatangiye igihembwe cya gatatu(12/10/2015).
Abana bacu nta byinshi badusaba byiza, kuko ntabyo bazi kandi nta n’ibyo babonye. Biga bambaye ubusa, ntibasekana kuko barabimenyereye. Mbese kuribo babizi gutyo nta gishyashya babibonamo, bazi neza amateka n’impamvu y’ibi byose, kuko abaduhiga iyo bari kwibuka natwe ntituba turi kwibagirwa, nuko gusa bashimubwabo ari mwene kanyarwanda, mu byiringiro bihoraho, abana bacu bazi ko imbuto y’umugisha iva kugiti cy’umuruho. Bazi kandi ko Uwiteka atareba nk’abantu, ahubwo areba kure nk’izuba nta byago atakuramo abana be.
HARAKABAHO UBUREZI BWA GICUNGUZI,HARAKABAHO ABACUNGUZI, BO BAREZI BADATSITARA.
Umucunguzi PASCAL MWUMVENEZA


text:
Imanzi. Ikibazo nibaza giteye gutya: “Ese igitsina cy’umusore cg umugabo gishobora gukura hagendewe kuki? Ese hari ibintu runaka byatuma gikura? Ese ubundi kigira imyaka kirangirizaho gukura? Ese ko hari igihe usanga hari n’umuntu uruta mu myaka ariko ugasanga nta n’amahuriro byaba biterwa n’iki? Kandi ikindi abo bantu bakunze kuba basambana. Nkibaza ese imibonano mpuzabitsina ishobora gutuma igitsina gikura? Ese ikindi nakwibariza, kudakora imibonano kugeza ushatse byaba bigira ingaruka dore ko benshi babivuga?”
Dore uko igisubizo kimeze
Ubusanzwe igitsina cy’umuhungu ni urugingo rw’umubiri rukura nk’uko izindi zikura,gukora imibonano mpuzabitsina rero ntabwo bikuza igitsina, kandi kutayikora kugeza igihe cyo kurushinga nta kibazo bitera.
Iyo umuntu akura, ibiganza birakura, ibirenge bigakura, ukaba muremure, n’ibindi.
Gukura kw’igitsina cy’umuhungu bibaho vuba vuba mu gihe cy’ubugimbi (ku bahungu, ubugimbi butangira hagati y’imyaka 10 na 14). Umusore uvuye mu bugimbi igitsina ke kiba cyarangije gukura ku rugero rusabwa, kuko hari umuhungu ushobora kugera ku myaka 13 igitsina ke cyararangije gukura, undi kikaba cyarangiza gukura ahagana ku myaka18.
Abasore bose rero ntibagira igitsina kingana, kandi n’igihe gitangira gukurira vuba vuba mu bugimbi ntibibera rimwe. Ni kimwe n’uko umukobwa umwe ashobora gutangira kumera amabere mbere undi akazayamera nyuma.
Ibi akaba ari yo mpamvu ushobora kubona umusore umwe ufite igitsina kinini kurusha undi kandi bangana cg amuruta. Hari n’uwo cyatangira gukura mbere, nyamara undi byazatangira akamucaho.
Naho icyo wakora ngo gikure byo, ubusanzwe nta bintu byihariye byakuza igitsina. Kereka kujya mu ma tekiniki y’imico imwe n’imwe, na yo usanga akuza cyane igihu kiyitwikiriye kurusha kuyikuza nyir’izina.
Ibindi mu rwego rwa kizungu bibaho ni ugukora “surgery”, ariko abayikorewe abenshi bavuga ko icyo bifuzaga atari cyo babona, kuko ngo iba ishobora kwiyongeraho santimetero nkeya, nk’ebyiri, ariko ikaba yatakaza gukomera kwayo kandi ahanini ari byo bigira akamaro mu gutera akabariro.
Ikindi ni ugukoresha “P3NJS pump” biba bisa no kuyikurura, ariko bakakubwira ngo wirinde kuyikoresha buri munsi itagutera ibibazo.
Nureba ibyo bakubwira kurya kugira ngo igitsina cyawe kiyongere, uzasanga ari bya bindi bisanzwe utegetswe kurya kugira ngo ugire ubuzima bwiza:
Amagi,
watermelon,
tungurusumu,
tuna,
salmon (ifi),
imineke n’ibindi.
Ikindi kandi bazakubwira gukora cg kureka ibindi na byo biganisha ku kugira ubuzima bwiza. Urugero:
kureka kunywa itabi,
gukora siporo,
kutarya ibiryo bifite calories nyinshi,
kurya imboga n’imbuto,
kutitera stress n’ibindi.
Uko urya neza, ugakurana ubuzima bwiza, ni ko igitsina cyawe na cyo gikura ku rwego kizashobora gukuraho, kuko buri muntu atandukanye n’undi ntabwo abasore bose bagira ibitsina bingana.
Uwineza Vanessa@Rwandapaparazzi.rw
83,655 total views, 50 views today


text:
Buri Cyumweru cya mbere n’icya gatatu cy’ukwezi, abantu b’ingeri zose bo mu bice bitandukanye by’Umujyi wa Kigali bahurira muri siporo ku kibuga cy’Ikigo cy’Igihugu cy’Imisoro n’Amahoro, bagakora imyitozo ngororangingo itandukanye.
Mu gitondo cyo kuri iki Cyumweru tariki 17 Kamena 2018, Umukuru w’Igihugu yifatanyije n’abaturage benshi bitabiriye Car Free Day, bakorana imyitozo ngororamubiri.
Perezida Kagame yabifurije Weekend no gukomeza kugira ubuzima bwiza, abibutsa ko ‘iyo ufata neza umubiri n’ubwonko bukora neza’.
Yagize ati “Ndabona abakiri bato n’abageze mu za bukuru hano. Ndagirango mbashimire ko mwitabira iyi myitozo ngororamubiri. Iyo ufata neza umubiri, ubwonko nabwo bukora neza”.
Mu ntangiriro z’uyu mwaka Perezida Kagame abinyujije kuri Twitter yashimiye abitabiriye siporo itangiza umwaka, yizeza ko igiye gukorwa mu buryo burambye.
Yagize ati “Ndashimira buri wese witabiriye umunsi wahariwe siporo mu Mujyi wa Kigali ‘Car Free Day’. Tugomba kubigira iby’igihe kirambye. Ubuzima n’izindi nyungu nyinshi.”
Yakomeje agira ati “Birashimishije kubona uko umunsi wahariwe siporo wageze ku ntego kandi ukomeje kwitabirwa n’ibihumbi by’abantu mu Mujyi wa Kigali no mu gihugu hose.”
Tariki 3 Ukuboza 2017, Perezida Kagame yifatanyije n’abatuye Umujyi wa Kigali muri siporo ngarukakwezi, asaba ko yakongererwa amasaha kugira ngo irusheho gutanga umusanzu mu gutuma Abanyarwanda bagira ubuzima bwiza.
Nyuma, Ubuyobozi bw’Umujyi wa Kigali bwatangaje ko hagendewe ku cyifuzo cy’Umukuru w’Igihugu guhera muri Mutarama uyu mwaka ‘Car Free Day’ izajya iba kabiri, ku Cyumweru cya mbere cy’ukwezi n’icya gatatu cyako.
Car Free Day ni gahunda yatangiye muri Gicurasi 2016 igamije gushishikariza abatuye Umujyi wa Kigali umuco wo gukora siporo no kubiborohereza; gushishikariza abaturage kwirinda indwara zitandura.
Iki gikorwa kandi kiri muri gahunda yo kwigisha no kumenyereza abantu ko imihanda itubakirwa imodoka gusa, ahubwo ko yubakirwa abantu. Ibi bigafasha mu kugabanya ubucucike bw’imodoka, ndetse n’ihumanywa ry’ikirere. Iyi siporo ikorwa no mu bindi bice bitandukanye by’igihugu.
Amafoto: Village Urugwiro


text:
Ikinamico ‘Umurage’ irimo ubutumwa bujyanye no kwigisha umuryango nyarwanda kuboneza urubyaro, kurengera uburenganzira bw’abana, guhangana n’imirire mibi no kurwanya ihohoterwa rishingiye ku gitsina. Iyi kinamico yatangijwe na UmC ku bufatanye na Leta y’u Rwanda binyuze muri Minisiteri y’ubuzima, UNICEF na Population Media Centre (PMC).
Ikinamico Umurage kuri ubu ikunzwe na benshi na cyane ko ifite bamwe mu bakinnyi bafite amazina akomeye muri sinema nyarwanda, aho twavugamo: Niyitegeka Gratien (Seburikoko) ukina muri iyi kinamico yitwa Yabesi, Ben Nganji (Inkirigito) n'abandi benshi. Abakinnyi b’iyi kinamico bamaze iminsi mu gikorwa cyo kuzenguruka igihugu basusurutsa abaturage bakabakangurira kuboneza urubyaro n’izindi gahunda Leta ishyize imbere.
REBA HANO IGICE CYA 79 CY'IKINAMICO UMURAGE
REBA HANO IGICE CYA 80 CY'IKINAMICO UMURAGE
REBA HANO IGICE CYA 81 CY'IKINAMICO UMURAGE
REBA HANO IGICE CYA 82 CY'IKINAMICO UMURAGE
REBA HANO IGICE CYA 83 CY'IKINAMICO UMURAGE
REBA HANO IGICE CYA 84 CY'IKINAMICO UMURAGE
REBA HANO IGICE CYA 85 CY'IKINAMICO UMURAGE
REBA HANO IGICE CYA 86 CY'IKINAMICO UMURAGE
REBA HANO IGICE CYA 87 CY'IKINAMICO UMURAGE
REBA HANO IGICE CYA 88 CY'IKINAMICO UMURAGE
REBA HANO IGICE CYA 89 CY'IKINAMICO UMURAGE
REBA HANO IGICE CYA 90 CY'IKINAMICO UMURAGE
REBA HANO IGICE CYA 91 CY'IKINAMICO UMURAGE
REBA HANO IGICE CYA 92 CY'IKINAMICO UMURAGE
REBA HANO IGICE CYA 93 CY'IKINAMICO UMURAGE


text:
Iyi miryango yashyikirijwe inzu zifite agaciro ka miliyoni 36 Frw
Ikigo cy'igihugu cy'Iterambere, RDB, kuri uyu wa Gatanu cyashyikirije inzu zifite agaciro ka miliyoni 36 Frw, imiryango 10 yimuwe mu nkengero za Pariki rya Nyungwe, mu Murenge wa Kitabi ho mu Karere ka Nyamagabe.
Ibirori byitabiriwe na Guverineri w'Intara y'amajyepfo n'abandi bashyitsi benshi
Muri uyu muhango Akarere ka Nyamagabe kifatanyije n'umuyobozi w'intara y'Amajyepfo madamu Mureshyankwano Marie Rose ari nawe mushyitsi mukuru; umuyobozi wungirije wa RDB ku rwego rw'igihugu;umuyobozi wa police mu karere ka Nyamagabe; umuyobozi w'ingabo mu wungirije mu karere ka Nyamagabe na Huye muri batayo 35Bn afande Robert Murindangabo n'abandi bashyitsi hamwe n'abaturage batuye Kitabi
Ni inzu zigezweho zifite ibikoni, ubwiherero, ibigega bifata amazi n'ibindi, zahawe imiryango 10 igizwe n'abantu 48, bari batuye mu nkengero za Pariki ya Nyungwe, bakagira uruhare mu bikorwa biyangiza birimo guhiga, gutema, gutwika ibiti n'ibindi.
Iki gikorwa kiri mu by'ingenzi RDB yateguye bibanziriza umuhango wo kwita izina abana b'ingagi, kizaba ku wa 7 Nzeri uyu mwaka.
Mukandoli Domitille, umwe mu baturage bashikirijwe inzu, yashimiye RDB, avuga ko uretse kuba bungutse ahantu heza ho gutura, bizanabarinda ibibazo baterwaga no kuba mu nkengero z'ishyamba rya Nyungwe.
Ati "Twabaga impande y'ishyamba rya Nyungwe ariko aha ni heza cyane narahishimiye. Aho twabaga mu ishyamba rya Nyungwe, twarahingaga inyamaswa zikatwonera."
Aba baturage bahuriza ku kuba barahoraga bahangayitse bashyinjwa kugira uruhare mu kwangiza Nyungwe.
Umuyobozi Mukuru wungirije ushinzwe ubukerarugendo no kubungabunga Pariki muri RDB, Belise Kariza, yavuze ko izo nzu bahawe zubatswe mu mafaranga ava mu bikorwa by'ubukerarugendo bya Pariki.
Ati "Nk'ubutumwa ni ukwereka abatuye mu nkengero z'ishyamba rya Pariki ko ibagirira akamaro. Nk'ubu iyo tudashobora kubungabunga pariki nk'uko twabikoze neza, izi nzu ntabwo twari kubasha kuzigeraho. Ubutumwa twabaha ni ugukomeza kubungabunga Pariki kuko ibagirira akamaro, ikanakagirira igihugu."
Guverineri w'Intara y'Amajyepfo, Mureshyankwano Marie Rose, yasabye abaturage kwita ku bikorwa bashyikirijwe kandi bakanagendera kure ibikorwa byo kwangiza pariki ya Nyungwe.
Ati "Ubwo rero navuga ngo RDB idufashije gukemura ibibazo bibiri, icy'abaturage bashobora kwishora mu bikorwa byo kwangiza pariki ya Nyungwe tukabungabunga ibidukikije ariko nanone idufashije kugira ngo abaturage bacu babone amacumbi meza asobanutse, bave muri ntuye nabi. Ku bufatanye na RDB ;imiryango irimo ikaba yanagenewe ibikoresho byiganjemo isuku na matora kuri buri muryango.


text:
Kanda ku ifoto urebe andi mafoto y'abakobwa bashyushye
Kanda hano >>> Reba Abakobwa Bashyushye cyane
Uburyo 4 bwo Gufasha Umukunzi Kumererwa Neza
1 Jya usohokana na we, ugende usa neza nka cya gihe uko wabaga witwararitse igihe agutumira bwa mbere. Igihe mwasohokanye jya umwereka ko ntacyo wishisha kandi ko nta we umubangikanya nawe: Ibi ushobora kubimwereka umusoma ku mugaragaro mu bandi bantu bari aho, umubwira kandi uvuga cyane ko umukunda kandi ko utazamureka n’ibindi byose bishobora kumwereka ko udafite isoni z’uko abantu bamenya ko umukunda.
2 Jya kandi umubwira ko asa neza, kandi ko ari umugabo/umugore w’igitego. Hari igihe abagabo batigirira icyizere bityo bakagira ngo abakobwa b’inshuti zabo ntibabishimiye cyangwa ntibabahagije, jya ugerageza kwereka umukunzi wawe ko aguhagije kandi ko umwishimiye rwose.
3 Rimwe na rimwe kandi jya umwereka ko umufuhira kabone n’aho byaba bitaguturutse ku mutima. Hari abantu bashobora kubona abakunzi babo batajya na rimwe babafuhira bagatangira kwibaza ko batakibakunda cyangwa ko babatendeka. Jya unyuzamo umwereke, yego utarengereye, ko umufuhiye kugira ngo abone ko ukimukeneye, ko ugishaka urukundo rwe kandi ko umushaka ari uwawe gusa.
4 Jya umusoma cyane kandi umwereka ko wari ubikumbuye. Uti ‘nabimwereka nte rero’? Niba aguhaye akabizu agiye nko ku kazi, rimwe na rimwe n’uba wumva umukumbuye, jya uhita umukurura umusome nibura nk’iminota ibiri cyangwa inarenga, umwereke ko n’ubwo yari agusezeye yihuta nyamara wari ukeneye ibirenze ako kabizu gusa, umwereke ko kuba uri kumwe nawe bikurutira ibindi byose kandi ko urukundo rwe ruguhagije.


text:
. Ibyo wakorera umukobwa mukundana akarushaho kugukunda
. Ibyo abakobwa baba biteze gukorerwa n’abahungu bakundana
. Ibishimisha abakobwa iyo babikorewe n’abahungu bakundana
. Ibintu byereka umukobwa ko umuhungu bakundana amufiteho gahunda. Ni iki nakorera umukobwa dukundana ntazanyibagirwe. Ni iki nakorera inshuti yanjye kikayishimisha.
1.Kumubwira ko muzarushinga
Umukobwa aho ava akagera arota umunsi w’ubukwe bwe:Uko azaba yambaye ,imodoka nziza azagendamo n’umugabo we, ukuntu inshuti ze zizamutahira ubukwe,…Ikintu gishimisha umukobwa cyambere ni ukumubwira ko wifuza ko azakubera mutima w’urugo mukabana akaramata. Siwe urota ubivuga. Nubwo atabiguhingukiriza, iri jambo igihe utararimubwira aba agufata nk’abandi bose kuko nyine aba abona nta gahunda umufitiye ihamye.
2.Guhora umubwira ko umukunda
N’ubwo abenshi batabiha agaciro cyangwa bagakeka ko kubivuga kenshi bigaragara nabi ,abakobwa bakunda umuntu uhora abasubiririramo ko abakunda. Kumubwira I love you cyangwa je t’aime fort,biramushimisha cyane. Uzabibwirwa n’uko uzabimubwira ukabona ibyishimo biramusaze ndetse akabigusubirishamo kenshi.
3.Kumusohokana
N’ubwo ubukungu bw’abantu butangana ariko iyo wikoze ku ikofi ugasohokana umukobwa biramunezeza. Ababazwa no kubona abandi basore basohokana abakobwa bakundana, akumva yabigusaba akubura aho ahera. Hari n’abakobwa byanga mu nda bakanga kubyihererana ukumva arabigusabye. Burya biba byamurenze.
4.Kumugenera impano
Simvuze ngo uziyemere cyangwa utange n’ibyo udafite ariko gira igihe runaka umutungure umuhe impano. Gukundana n’umukobwa imyaka runaka nta mpano umuha rwose ni ubumenyi buke mu gutereta abahungu benshi bibitseho. Impano ishimisha umukobwa si ihenze cyane ahubwo akantu gato kataguhenze ariko umutunguje karamunyura bikanamwereka ko umuzirikana. Keretse iyo ari babandi badutse baba bashaka kurya amafaranga y’abahungu nibo bidashimisha. Ikizamukubwira ni uko uzamutungura ukamuha impano idahenze cyane ukabona bitamushimishije habe na gato. Uzamenye ko nta gahunda ndetse n’urukundo agufitiye.
5.Kumujyana mu birori
Abakobwa bakunda kwitabira ibirori. Ibi bijya gusa no gusohokana ariko gusohokana mujyanye mu birori byo ku bakobwa ni injyanamuntu. Mufate umujyane mu bukwe watumiwemo ndetse niba waranamwemereye kuzakubera mama w’abana bawe, muganire ndetse munitegereze uko ibirori byanyu namwe bizaba bimeze. Uzumva atangiye kukubwira amakanzu meza, indabo nziza… Uzamenye ko wongereye amanota wari usangwanywe imbere ye.
6.Kumwereka ababyeyi
Ibi ahanini bikorwa n’abamaze kwemeranya ko bazarushinga. Nibwo umuhungu ajyana umukobwa akamwereka ababyeyi n’umuryango we. Ariko si buri gihe. Niba umukunda by’ukuri mujyane umwereke abababyeyi bawe bizamushimisha. Bimuha icyizere ko urukundo rwanyu rufite intego kandi wizihiwe n’uko ari inshuti yawe. Si igitegwajoro mwereke n’inshuti zawe.


text:
Ni iki twakigira ku bami bayoboye Abayuda ?
Ubwo habagaho gucikamo kabiri ku bwami bwa Isirayeli, ubwo Umwami Yerobowamu wahoze ari umugaragu wa Salomo na Rehobowamu umwana wa Salomo batumvikanaga. Imiryango icumi yagiye mu majyaruguru isigara yitwa Abisirayeli, indi miryango ibiri ijya mu majyepfo yitwa abayuda(abayuda n’ababenjamini).
1. Rehobowamu: yayoboye imyaka 17, nawe ari mu bami bagomeye Uwiteka(1Abami12:1, 2 Ngoma 10:1)
2. Abiya: Yayoboye imyaka 3, akora ibyangwa n’Uwiteka(1Abami 15:1, 2 Ngoma 13:1)
3. Asa: Yayoboye imyaka 41, akora ibishimwa n’Imana (1abami 15:9, 2 Ingoma 14:1)
4. Yehoshafati: Yamaze ku ngoma imyaka 25, akora ibishimwa mu maso y’Uwiteka (1Abami 22:41, 2 Ngoma 17:1)
5. Yoramu: Yayoboye imyaka 8, akora ibyangwa n’amaso y’Uwiteka (1Abami 22:50, 2 Ngoma 21:1)
6. Ahaziya: Yayoboye umwaka umwe gusa kandi nawe yari mu bami bakoze ibyangwa n’amaso y’Uwiteka. (2abami 8:24, 2Ngoma22:1)
7. Ataliya: Uyu ni nyina wa Ahaziya, Yakoze ibyangwa n’Uwiteka, kandi yikishijwe inkota n’;abaturage be yahoze ayobora(2abami11:1, 2Ngoma 22:10)
8. Yowasi: Yayoboye imyaka 40, akora ibishimwa n’Uwiteka , yasanye urusengero(2abami 11:4, 2Ngoma23:1)
9. Amasiya: Yayoboye imyaka 29, akora ibishimwa mu maso y’Uwiteka(1abami14:1, 2Ngoma25:1)
10. Uziya: yayoboye imyaka 52, akora ibishimwa mu maso y’Uwiteka (2Abami15:1, 2Ngoma 26:1)
11. Yotamu: Yayoboye imyaka 16 kandi yakoze ibishimwa n’Imana (2Abami 15:32, 2Ngoma27:1)
12. Ahazi : Yayoboye imyaka 16, akora ibyangwa n’Uwiteka(2abami15:38, 2Ngoma28:1)
13. Hezekiya : Yamaze ku ngoma imyaka 29 kandi nawe ari mu bami bake bakoze neza bashimwa n’Uwiteka abaha umugisha. (2abami18:1, 2Ngoma29:1)
14. Manase : Yamaze ku ngoma imyaka 55, akora ibyangwa n’amaso y’Uwiteka. (2abami21:1, 2Ngoma)
15. Amoni: Yamaze ku ngoma imyaka ibiri nawe ni umwe mu bami bakoze ibyangwa n’amaso y’Uwiteka. (2abami22:19, 2Ngoma33:21)
16. Josiya: yayoboye Abayuda imyaka 31 kandi yakoze neza ashimwa n’Imana. (2abami 22:1, 2Ngoma34:1)
17. Yehowazi: Yayoboye amezi 3, akora ibyangwa n’Uwiteka (2abami23:31, 2ngoma36:1)
18. Yehoyakimu: yategetse imyaka 11, yakoze ibyangwa n’Uwiteka.(2abami23:36, 2ngoma36:4)
19. Sedekiya: yamaze ku ngoma imyaka 11, akora ibyangwa n’Uwiteka (2abami24:7, 2ngoma36:11)
Abami 8 nibo bitwaye neza mu maso y’Uwiteka, abandi 11 bagiye bakora ibyangwa n’Imana. Nyuma y’umwami Yosiya nta kizere cyari gihari cy’uko ubwami bw’Ubuyuda buzongera kubaho kuko kubera kugomera Uwiteka bakora ibyangwa n’Uwiteka, Imana yahagurukize umwami w’I Baburoni atera i Buyuda arahatsinda, abanjyana ari abanyage, anasahura ibintu by’ubutunzi hari mu mwaka wa 586 mbere y’ivuka rya Yesu. Aba bami bose bayoboye mu gihe kingana n’imyaka 387 mbere y’ivuka rya Yesu.
Iyo umwami yitwaraga neza agatakambira Uwiteka, Imana yaramwumviraga , ikamugirira ibambe kuko Imana igira imbabazi n’urukundo kandi yo ntiyifuza kunaniza umuntu ahubwo ni abantu bananiye Imana.
Imana ihora yiteguye kumva umuntu wese uje uyigana adafite uburyarya. Imana yigeze ibwira Samweli ubwo yajyaga gutoranya Umwami mu muryango wa Yesayi ko itajya yita ku gihagararo cyangwa uburanga ahubwo yita ku mutima uciye bugufi hamwe abantu tutarebesha amaso. Imana ishakako wita ku muntu wawe w’imbere nibwo izakureba ikabona uruta ibikwerere n’ibishongore mu maso y’abantu. Abantu bashobora kuba batakuzi ariko Imana yo irakuzi.
Ibi bitwereka ko Imana yanga agasuzuguro, Yubaha uyubaha kandi birashobokako Imana yisubiraho ku cyo yagusezeranyije kubera imyitwarire waba ufite. Imana yanga ubwibone n’agasuzuguro, ikunda abayikunda kandi umuntu wese uyishakana umwete arayibona.


text:
Ni iki twamenya ku gitabo cya YESAYA?
Izina ryaYesaya mu giheburayo rishatse kuvuga ngo“Uwiteka ni agakiza”. Iyo nsobanuro irahura n’icyigisho gikuru kiri muri Yesaya, ari cyo agakiza kabonwa ku buntu, biturutse ku Mana, Umucunguzi, atari ku mbaraga z’umuntu cyangwa se imirimo ye myiza.
Igitabo cya Yesaya cyanditswe hakurikijwe uko ubuhanuzi bwageraga kuri Yesaya.Yahanuye hagati y’imyaka 740 na 700 mbere y’ivuka rya Yesu. Ni mu myaka ya nyuma y’ubuzima bwe. Ubwo buhanuzi bwahurijwe mu muzingo umwe.
Yesaya ni mwene Amosi yavutse ku ngoma y’umwami Uziya, ahagana muri 760 mbere ya Yesu.
Yari umwishywa wa Uziya Yarerewe ibwami, yemerwa n’abaturage b’i Yerusalemu kandi afite umugore w’umuhanuzikazi n’abana babiri ari bo: Seyariyashubu risobanura ngo « abacitse ku icumu bazagaruka », na Maherishalalihashibazi risobanura ngo « biroha mu minyago cyangwa bihutira kunyaga ». Yari umutambyi n’umuhanuzi. Inkuru z’Abayuda zemeza ko yabayeho kugeza ku ngoma y’umwami Manase waba waramwicishije, bamukerera mu giti cy’inganzamarumbo, yari yihishe mu mwobo wacyo.
Icyo wamenya kuri iki gitabo
Mu gihe cy’umwami Uziya, Abisirayeli bishimiye gukungahara n’amahoro. Ibyo bibatera kudamarara. Imana yo yahishuriye Abayuda ko barwaye igisebe cy’umufunzo, ko umutwe wose urwaye, umutima wose urwaye (1: 5). Ubwo burwayi bw’umubiri bushushanya ubumuga bwo mu rnwuka. Umuhanuzi yababwiye ko imijyi yabo bishimira izakongorwa n’umuriro (1: 7). Abantu biratana idini ikayutse, Imana yo ikababwira ko irambiwe ibyaha bivanze no guterana kwera (1:13).
Byageze aho Yerusalemu, umurwa w’Imana ugereranywa na Malaya (1: 21). Aho kumvira imiburo, Abayuda barushagaho gushayisha. Abami b’u Buyuda bisungaga amahanga akomeye, ari yo: Egiputa, Ashuri na Babuloni.Yesaya yahanuriye Abayuda ko igihano cya karundura ari uko ayo mahanga bishingikirijeho ariyo Imana izakoresha ibahana. Niko byagenze.Yerusalemu yashenywe n’abami b’i Babuloni (muri 587). Benshi barishwe, abandi bajyanwa mu bunyage bwamaze imyaka 70 (1: 3).
Nyuma y’ubuhanuzi buvuga ibihano ubwoko bw’Abayuda bari kubona kubera gucumura,Yesaya yabahanuriye amagambo yo kubahumuriza. Yababwiye ko Uwiteka akubita ibiboko abo yita ubwoko bwe. Imana, Umuremyi w’isi, ishobora gukoresha amoko yose ngo isohoze imigambi yayo ku Bayuda, yatumye Abayuda bagarurwa mu gihugu cyabo ikoresheje Kuro (igice cya 45). Ubundi Yesaya yahanuriye abayuda ko umugaragu w’Uwiteka azababarirwa (52:13-53), akaba umucyo uvira amahanga (igice cya 49). Imana ihishurira Yesaya ko icungura abantu ku buntu (ibice 54, 55). Yongeye kubahamagara no kubaha amasezerano mashya.
Ubuhanuzi buri mu bice bisoza (ibice 56-66) bushimangira amasezerano Imana yahaye Abisirayeli ibemeza ko kugaruka mu gihugu cyabo biri bugufi. Imana yababwiye ko ukuboko k’Uwiteka kutaheze ngo ananirwe gukiza (igice cya 59). Igice cya 62 kivuga uko Abisirayeli bari gukizwa. Igice cya 63 gisubiramo guhora k’Uwiteka, ahorera abantu be. Ibice bya 65 na 66 byerekana ko Abisirayeli bazakorera Imana yabo i Yerusalemu.
Umwanzuro
Yesaya yanditse avuga ibizaba, yerekana uko Imana izagaragaza icyubahiro cyayo no kwera kwayo, mu gihe izacira icyaha ho iteka, no guha umugisha abakiranutsi muri Mesiya


text:
Ibirayi bitetse mu mata
Ibikoresho :
ibirayi 1kg
amavuta ya beurre/butter 100g
amata 1/2 l
tungurusumu agace 1 kanini
umunyu
uko bikorwa
hata ibirayi ubironge neza ubikatemo uduce duto tw’utuziga.
fata igisorori kijya mu ifuru ugisige amavuta
shyiraho ibirayi bicye hejuru ushyireho uduce tw’amavuta ya beurre wongere hejuru yabyo ushyireho ibindi birayi ushyireho amavuta wongere ushyireho ibirayi kandi. mbese ubikurikiranya ukore couches 3
urangije nyanyagizaho tungurusumu wasekuye
hanyuma sukaho hehuru amata arimo umunyu.
bishyire mu ifufu ureke bimaremo isaha. ubitegure bigishyushye.
yavuye mugitabo : la cuisine aux pays du soleil.
photo : lemonde.fr


text:
Healing worship team bamuritse album yabo ya kane
Mu mpera z’icyumweru gishize, tariki 4 Werurwe 2018 nibwo itsinda ry’abaririmbyi Healing worship team bamuritse album yabo ya kane mu gitaramo cyabereye ku Gisozi kuri Bethesda Holy church.
Ni igitaramo cyitabiriwe n’abantu batari bacye ndetse bamwe bahagarara hanze babuze aho bicara bakomeza kurebera mu madirishya igitaramo cyari gishimishije
Muri iki gitaramo, Healing worship team bari batumiyemo icyamamare mu ndirirmbo zihmbaza ImanaGaby Irene KAMANZI maze bafatany gususurutsa abari aho bose
Uretse uyu muhanzi kandi Healing worship team yari ytumiye n’andi ma groupe ahimbaza Imana Atari make
Healing worship team igizwe n’abaririmbyi babarizwa mu itorero Power of Prayer Church rikorera Kicukiro mu mujyi wa Kigali. Ni abaririmbyi bakunzwe cyane muri iyi minsi aho indirimbo zabo zihembura imitima ya benshi.
Igitaramo aba baririmbyi bakoze kuri iki Cyumweru, bacyise ’Mwami icyo wavuze live concert’ akaba ari igitaramo bamurikiyemo album yabo ya kane y’amajwi ari nako bafata amashusho yayo.


text:
"Ku bantu bishimira umucyo wabo nyamara bakaba badashobora kuwugenderamo, Kristo arababwira ati “Ni yo mpamvu mbabwira ko, ibitangaza byakorewe hagati muri mwe, iyaba byarakorewe muri Tiro n’i Sidoni baba barihannye kera, bakambara ibigunira, bakisiga ivu. Ni yo mpamvu mbabwira ko ku munsi w’amateka, i Tiro n’i Sidoni hazahanwa igihano cyakwihanganirwa kuruta icyanyu. Nawe Kaperinawumu [Abadivantisiti b’Umunsi wa Karindwi bakiriye umucyo mwinshi] mbese aho uzazamurwa ugezwe mu ijuru [ku byerekeranye n’amahirwe] ? Oya. Ahubwo uzamanurwa ugezwe ikuzimu mu bapfuye; kuko ibitangaza byakorewe muri wowe iyo biba byarakorewe muri Sodomu, na n’uyu munsi iba ikiriho. Ni yo mpamvu mbabwira ko igihugu cy’i Sodomu kizahanwa igihano cyakwihanganirwa kuruta icyawe.” –Urwibutso n'integuza 1 Kanama 1893
Mu mbabazi nyinshi no kwihangana kw’Imana yoherereza iri torero ubutumwa buricyaha n’ubutumwa bw’urukundo; bubereyeho gutandukanya ku kwemera gucyahwa na kristo. Ubwo butumwa butangwa n’intumwa Imana yitoranirije si izatoranijwe n’akazuyaze. N’ubutumwa bwerekana uburwayi bw’iryo torero bugatanga n’umuti warikiza. Ibyah.3:17-19.
«Kuko uvuga uti: ndi umukire, ndatunze kandi ndatunganiwe, ntacyo nkennye; utazi yuko uri umutindi wo kubabarirwa, kandi uri umukene n’impumyi ndetse wambaye ubusa. Dore ndakugira inama: ungureho izahabu nziza yatunganirijwe mu ruganda ubone uko uba umutunzi; kandi ungureho imyenda yera, kugira ngo wambare, isoni z’ubwambure bwawe zitagaragara; kandi ungureho umuti wo gusiga ku maso yawe, kugirango uhumuke. Abo nkunda bose ndabacyaha, nkabahana n’ibihano; nuko rero; gira umwete, wihane».
Burya iri torero riri mukaga gakomeye.
Dore uko rirwaye.
Uburema : Mu matorero yacu hafi ya yose bamaze kuremara nta mibereho y’iby’umwuka ikibabamo. R.H.24/05/1892.
Ibitotsi : Itorero riri guhunikira rigomba gusohoka muri ibyo bitotsi by’iby’umwuka, rigakanguka kugirango ribone uko ryiyumvisha inshingano yaryo y’ingenzi yari yarategetswe kugeza ubu. Ikibabaje n’uko kugeza ubu iri torero ry’ubwoko bw’Imana ritari ryinjirana na Kristo ahera cyane aho Kristo agomba kurihongerera ibyaha byaryo R.H. 25/02/1980.
Ubuhumyi : muri izo ngirwa bakristo, benshi ni abategereje umwami bibereye ba simbirimo. Nta mwitero wo gukiranuka kwa Kristo bambaye. Biyita abana b’Imana ariko ntibejejwe ibyaha byaho. Barikunda kandi biyiziho ubukiranutsi. Ntabwo bazi Yesu. Ntibakunda Imana kuruta ibintu byose, ngo bibatere gukunda bagenzi babo nk’uko bikunda. Ntabwo basobanukirwa ubutindi bwabo mu by’umwuka nta n’ubwo bazi kwera icyo aricyo. Ni impumyi zidashobora gutahura ingaruka mbi y’ubwibone hamwe n’ibindi byaha byabo, bambaye inshaburi ‘ubushwambagara) bwo gukiranuka kwabo bakubitanye no gupfa amaso mu by’umwuka. Satani yatereye igicu hagati yabo na Kristo ntibakigira icyifuzo na kimwe cyo kwibaza ibirebana n’imirimo yera kandi itagira ikizinga y’umukiza wabo.
Amapfa mu byumwuka : Ubu dukeneye umwuka wera kugira ngo dushobore gusobanukirwa n’ukuri kwagenewe kino gihe cyacu. Nyamara amatorero yose arwaye umwuma mu by’umwuka. Twimenyereje kunyurwa n’ubucuti budashyitse tugirana n’Imana.R.H.25/2/1890.
Kwiyemera : Mw’iyerekwa ryanjye riheruka neretswe ndetse ubwo butumwa bw’ukuri budakebakeba butashohoje umugambi w’Imana. Ubwo bwoko businziriye mu byaha byabwo bakomeza kwirata ubukire no guhamya ko ntacyo bakennye. Benshi muri twe baribaza bati: uku gucyaha kose n’ukwiki? Kuki ibihamya biturega ubudatuza gusubira inyuma n’ibyaha bikomeye? Dukunda ukuri, dutera imbere, ntidukeneye imiburo no gucyahwa.T.V.1.:p376
Bikomereye abantu bibwira ko bameze neza mu by’umwuka, kandi bibwira ko ari abakire mu bumenyi, kwemera ubutumwa bubashinja ibyaha, kandi bubereka imibereho y’ubukene bwabo mu by’umwuka «Yeremiya 17:9». Neretswe ko abantu benshi birata ko ari abakristo bazima, nyamara nta mwambi na muto w’umucyo uva kuri Yesu bafite.
· Nta nararibonye nyakuri y’imibereho y’ijuru bagira.T1.P.375.
· Mu gihe ab’ubu butumwa bwerekejeho birata ko bageze ku rugero ruhanitse rw’i by’umwuka, umuhamya w’ukuri azanywe no gushyira iherezo ku mutekano w’ibyo bibwira, abamenyesha inyifato yabo nyakuri y’ubukene n’ubuhumyi mu by’umwuka. Icyo kigero kidakebakeba, kandi gishaririye ntigishobora kuba ikinyoma kuko ari ugushinja k’umuhamya ukiranuka. T1p.375
Mbega ubutindi butiyizi!!
- Kubura izahabu yatunganirijwe mu ruganda: Ukabura urukundo no kwizera kandi kubura urukundo ari ukubura Imana.1Yohani4:8 Kubura kwizera bigatera umuntu gutsindwa n’iby’isi; 1Yohana5;4
- Kubura imyenda yera: n’ukubura gukiranuka kwa Kristo. Utagufite ntashobora gutaha ubukwe bw’umwana w’Intama. Matayo22:12 Yesaya61:10,Iby.19:8
- Kubura umuti wo gusiga ku maso: n’ukubura umwuka wera utuma umukristo abona icyaha n’uburiganya bya satani akabizibukira, no kubona ukuri akakumvira. Yohana16:13, Abefeso1:17-18; Abar.8:9, Yohana2:20:27.
Burya s’ugushidikanya Kristo akingiraniwe hanze ya Laodokia. Nkuko tubibonye Imana, Yesu n’Umwuka Wera ntibari muri ryo. Ibyah.3:20.
Ellen White arabisongera ati:
Kw’itorero ritagira ubugingo, ntirigire na Kristo umuhamya w’ukuri avuga aya magambo ati: « nzi imirimo yawe…Ibyah.3:15-16».
Mwitondere ibi bikurikira: kuko uvuga uti….ibyah.3:17. Dore ubwoko bukomora icyubahiro cyabwo mu bumenyi bw’iby’umwuka n’imigisha bafite.
Ariko ntibitaye ku migisha Imana yabasagirije ritari rinabakwiriye. Ryabaye iryigomeke n’indashima. Ryibagiwe Imana, yaribereye icyo Imana ikunda kandi ibabarira yakorera umwana w’indashima kandi wononekaye ryanze ubuntu bwayo ryapfushije ubusa amahirwe yaryo. Ryagiye rizimira ibihe by’ingenzi ryirundurira mu kwishimisha, no mu kutanyurwa guteye agahinda. N’imihango y’imburamumaro no mu buryarya. Binyuza mu bwibone bwa gifarisayo ryishyize hejuru kugeza igihe ryivugaho aya magambo: ngo ndatunze ndatunganiwe ntacyo nkennye.
Mbese Uwiteka ntiyohereje ubutumwa bukurikiranye bwo gucyaha, kuburira no guhamagara abo bantu bihagije? Mbese inama ze ntizahinyuwe kandi ntibayafashe nk’amanjwe? Kristo areba iby’umuntu atareba, yitegereza ibyaha bishobora gucogoza kwihangana kw’Imana, cyeretse gusa habayeho kwihana by’ukuri.
Kristo ntashobora kwishyiraho umutwaro w’amazina y’abantu banyuzwe n’uko bari kandi bumva bihagije ubwabo. Kristo ntiyakwirirwa agora se amuhendahendera kwita ku bwoko butiyumvamo amakene yo gufashwa nawe kandi bwirarira ko buzi byose ndetse ko bufite byose. MC Vol I. 418-419.
Burya ushaka gukira, abanza kumenya uburwayi bwe. N’uw’Imana ishaka gukiza ibanza kumwereka ibyaha bye. N’amahirwe ya Laodokia ashingiye k’ukwimenya no kwisobanukirwa.
«…Ibyiringiro bimwe rukumbi by’abanyalaodokia, bishingiye mu gusobanukirwa n’inyifato yabo mu by’umwuka no kumenya neza imiterere y’uburwayi bwabo». T1p.547.


text:
Mu Karere ka Gicumbi iyi gahunda y’icyumweru cyo kwita ku buzima bw’umubyeyi n’ubw’umwana cyatangirijwe ku mugaragaro mu murenge wa Bwisige kuri uyu wa mbere tariki ya 9 Ukwakira 2017 n’Intumwa ya Minisiteri y’ubuzima bwana Bucyana Titien, Umuyobozi w’Ishami ry’ubuzima,mu Karere Madame Niyonsaba Liberathe n’Umuyobozi w’ibitaro bya Byumba.
Iyi gahunda iba buri mwaka, insanganyamatsiko y’uyu mwaka iragira, iti: “Twite ku buzima bw’umubyeyi n’ubw’umwana tunakingiza iseru na Rubeyole. Muri iki cyumweru, Guverinoma y’u Rwanda kimwe n’ibindi bihugu bizihiza umunsi mpuzamahanga wo gukaraba intoki, uzaba ari umunsi wo gukora ubuvugizi bwo kuzamura imyumvire ku kamaro ko gukaraba intoki n’isabune, nk’uburyo bworoshye, bwizewe kandi bworoshye mu gukumira indwara no kurengera ubuzima.
Iki kicyumweru kandi kizakorerwamo n’ibindi bikorwa birimo gukingira abana b’abakobwa bageze mu kigero cy’ubwangavu kanseri y’ inkondo y’umura, gukingira abana, guha abana ikinini cya Vitamini A n’icy’inzoka,gukangurira imiryango kuboneza urubyaro bakoresheje uburyo bunyuranye, kwipimisha VIH/SIDA ku bushake, gushishikariza imiryango gahunda yo kwipimisha inda ku mubyeyi utwite nibura incuro 4, gushishikariza ababyeyi gutegura indyo yuzuye intungamubiri, kubashishikariza kujya baganiriza abana babo ku buzima bw’imyororkere, gupima ibiro by’abana kuva ku mezi 6 kugeza kuri mezi 59, kubashishikariza kumenya akamaro ko kurara mu nzitiramubu iteye umuti mu kurwanya malariya, n’izindi gahunda zirimo akamaro ko konsa.
Mu karere ka Gicumbi hateganijwe ko abana kuva ku mezi 6 kugeza ku myaka 15 bangana na 179, 631 bakaba bazahabwa ibinini by’inzoka, abatarageza ku myaka 5 bose bagahabwa Vitamini A, urukingo rw’iseru ndetse na rubewole, naho abakobwa bari mu kigero cy’imyaka 12 bagera kuri 5,707 bazahabwa urukingo rwa 2 rwa kanseri y’inkondo y’umura.
MUTUMWA Vincent
Public Relations, Media and Communication Officer
Gicumbi District
Tel: +250 788487894
E-mail: mutumwa.vincent@gicumbi.gov.rw


text:
Mu gihe isi yugarijwe n’icuruzwa ry’abantu ndetse n’ibiyobyabwenge, abakora umuziki bo mu karere ka Rusizi baravuga ko bashishikajwe no guhashya ibi bikorwa byibasiye isi dutuye.
Ni muri urwo rwego uyu mwaka irushanwa ngarukamwaka rigamije kuzamura impano z’abahanzi bakizamuka ryahawe insanganayamatsiko igira iti “Turwanye ibiyobyabwenge n’icuruzwa ry’abantu.”
Iri rushanwa rizasozwa ku 15 Ukuboza 2017 mu karere ka Karongi ahazahembwa abahanzi batanu bambere mu turere twa Rusizi ,Nyamasheke na Karongi mu irushanwa riswe “Kinyaga Award”
Mu minsi yashize, abahanzi b’i Rusizi baherutse kwishyiriraho itsinda (RAG) ryitezweho kuzaba igisubizo mu kumenyekanisha ibihangano by’abatuye aka karere mu buryo bwihuse.
KINYAGA AWARDS ni rimwe mu marushanwa abera hanze y’umujyi wa Kigali agakorwa mu rwego rwo kuzamura abahanzi bo muntara y’Iburengerazuba cyane cyane mu turere dutatu ari two Karongi,Rusizi na Nyamasheke.
Iri rushanwa ritegurwa n’ikigo cy’urubyiruko cya Nyamashe ku bufatanye n’inzu itunganya umuziki ya Boston.
Akimana Ernest


text:
Mu nama ngarukamwaka ihuza abari mw’ishyirahamwe ry’abarimu bigisha ururimi rw’icyongereza mu Rwanda (ATER), uyu mwaka yateraniye mw’ishuri rikuru Gatolika rya Kabgayi (ICK) ku wa 8 Kamena. Hibanzwe ku kunoza imikoreshereze y’uru rurimi mu rwego rwo kuzamura ireme ry’uburezi rushingiweho nk’uko amasomo menshi ari rwo atangwamo.
Umuyobozi w’iri shuri Padiri Dogiteri Balthazar Ntivuguruzwa, atangiza inama yibukije abarimu bigisha ururimi rw’icyongereza mu Rwanda ko imyigishirize yarwo n’imikoresherezwe mu mashuri, bigomba kuzamurwa, kuko ari ururimi rwigishwamo.
Gusa ngo kugerwaho bisaba ubufatanye no kwita ku nshingano zabo zo kwigisha abanyeshuri, guhera mu mashuri abanza, ayisumbuye ndetse na kaminuza. Kuko ngo akenshi iyo icyongereza kigishijwe neza mu mashuri yo hasi, ntakigora umunyeshuri no hejuru kuko bimufasha mu gusobanukirwa ibyo yigishijwe nta mbogamizi.
Yagize ati “Ubufatanye nibwo bugomba kuturanga nk’abigisha ururimi rw’icyongereza, kandi uyu muryango uduhuza ugomba kutubera umusemburo wo kuduha ubushobozi bwo gufasha abiga guhera mu mashuri yo mu ntango kugeza muri kaminuza. Ibi bizafasha no kuzamura ireme ry’uburezi bw’abana bacu kuko umwana apfa mu iterura.”
Akomeza avuga ko icyongereza iyo kigishijwe neza, bifasha no mu gutanga andi masomo kuko ari ururimi rw’ibanze rwifashishwa mu kwigisha.
Si ibyo gusa kuko ngo Icyongereza gifasha kandi mu kongera umubare w’abacyifashisha mu bundi buzima bwo hanze y’ishuri, bityo n’abazajya bakenera kurenga umupaka w’Igihugu ntakibazo cy’ururimi bazajya bagira, kuko ari ururrimi rukoreshwa nk’urw’ibanze mu bihugu byinshi.
Umwe mu barimu b’icyongereza Kamariza Sonia, avuga ko batarahura ngo bibumbire mw’ishyirahamwe ATER (Association of Teachers of English in Rwanda) nta bumenyi ku myigishirize y’ururimi bari bafite.
Ati “Wasangaga duhura n’imbogamizi zo kwigisha abana ntibabyumve, akenshi bitewe n’uburyo twabigishagamo budatandukanye rwose n’ubw’andi masomo atangwamo hatitawe ko ari ururimi. Aho twihurije hamwe nk’abarimu bigisha Icyongereza, twarebeye hamwe uburyo bwo guha umwanya abanyeshuri bakumva, bakandika ndetse bagatinyuka kuvuga bungurana ubumenyi.”
Yongeraho ko ari uburyo bwafashije abanyeshuri cyane mu gutinyuka gukoresha ururimi, bityo bikaborohera no gusobanukirwa ibyo bigishwa mu yandi masomo.
Richard Niyibigira, Perezida w’ihuriro ry’abarimu bigisha icyongereza mu Rwanda (ATER), yasobanuye ko rihuza abarimu bose bigisha ururimi rw’icyongereza bashishikajwe no kuruteza imbere. Ibi kandi byabafashije no kurushaho gukangurira abarwiga kurutinyuka mu kurukoresha, hagamijwe kuzamura ireme ry’uburezi binyujijwe mu byo bigishwa.
Yongeyeho kandi ko inama iba igihe cyiza cyo kungurana ibitekerezo no kumva kimwe ubumenyi batanga n’uburyo bikorwamo, bityo ahakiri imbaraga nke bakarebera hamwe ibyo gukora.
Ihuriro ry’abarimu bigisha ururimi rw’Icyongereza mu Rwanda –ATER, rikorera mu turere turindwi tw’Igihugu. Ryashinzwe mu mwaka wa 2009 ubwo imyigishirize yo mu Rwanda yafataga Icyongereza nk’ururimi rugomba kujya rwigishwamo. Ubu rihuza abanyamuryango basaga 310 mu Rwanda, 56 muri bo bashinze iri huriro bakaba batanga umusanzu wo gutuma rikomeza kubaho bagamije guteza imbere uru rurimi rw’Icyongereza.
Nadine Evelyne Umubyeyi


text:
Abadozi n’abanyamideri bateza imbere umwambaro w’igitenge barategura imurikagurisha n’igitaramo bizarangwa n’umwambaro w’igitenge.
Muri Car Free Zone mu Mujyi wa Kigali ku wa 18 Gashyantare 2017, hateganyijwe Imurikagurisha rizasozwa no kumurika imideri ikozwe mu bitenge aho buri wese uzaryitabira by’umwihariko azaba yambaye umwenda udozwe mu gitenge.
Ku bufatanye bwa Business Magazine n’abadozi ndetse n’abanyamideri b’igitenge bazaba bakoraniye mu Mujyi wa Kigali, uwo munsi uzaba waranzwe na Made in Rwanda, buri wese mu rwego rwe.
Usanase Jane, umuyobozi wa More than Sparrows & Abihanganye ni umwari wigisha kudoda, abimazemo imyaka ine. Afite abagore bagera kuri 30 yakuye mu muhanda ubu ni abanyamwuga, ni abadozi bakomeye, avuga ko ibikorerwa mu Rwanda ku bwe bidahenze ahubwo hahenze imyumvire ya bamwe bavuga ko ibikorwa n’Abanyarwanda bidakomeye bakirukankira ibikorerwa mu mahanga na caguwa.
Agira ati “Hahenze imyumvire naho ubundi ibyo dukora ntibihenda, birahendutse, ahubwo abazi akamaro kabyo ni abanyamahanga; uretse ko nanone dukoze ibyiza kurushaho byakundwa kandi bikadutunga.”
Usanase akomeza avuga ko amasoko menshi afite ari ayo ahabwa n’abanyamahanga usanga abashaka kwambara imyenda y’ibitenge b’abanyarwanda ari bake ariko yihaye intego yo kwambika abantu bo mu ngeri zose ku buryo buri wese uko yifite abona umwenda udoze mu gitenge.
Ngendahayo Aimable, Umuyobozi wa Business Magazine akaba n’umwe mu bateguye umunsi w’igitenge “Kitenge Dress Code Dinner” avuga ko guteza imbere ibikorerwa mu Rwanda ari ugukorera hamwe kandi Made in Rwanda idakwiye kureberwa mu ishusho y’umuntu umwe.
Agira ati “Turashaka kwereka Abanyarwanda bose ko ibikorerwa mu Rwanda bakwiye kubyibonamo, ushaka kumenya ko ibikorerwa mu Rwanda bidahenze azitabire imurikagurisha, buri wese ku rwego rwe azisangamo.”
Ku munsi wa Kitenge Dress Code Dinner hateganyijwe imurikagurisha rizatangira saa yine za mugitondo (10:00) rigeze saa kumi n’imwe z’umugoroba (17:00), risozwe no kwerekana imideri ikoze mu bitenge ndetse no gusabana. Kwinjira muri uwo mugoroba ni amafaranga ibihumbi icumi (10,000Frw) bikubiyemo icyo kurya n’icyo kunywa.
Panorama


text:
Amazi ya mugitondo, ingenzi ku buzima bwawe
Ubusanzwe tuzi neza ko amazi agize 65% by’umubiri wacu’ aya mazi rero atabonetse mu mubiri nta rugingo na rumwe rwakora neza, bishatse kuvuga ko ari byiza cyane kunywa amazi menshi kugirango umubiri ubashe gukora neza
Gusa nanone hari ikindi kintu abantu batari bazi kandi cy’ingenzi ku buzima bwacu
Iyo umuntu aryamye nijoro, umubiri utakaza amazi menshi cyane kandi y’ingenzi ndetse n’’imyanda ikarushaho kwiyongera mu mubiri wacu ni byiza rero kubyuka mu gitondo umuntu ashaka uko yagarura amazi yatakaje ndetse akavana n’imyanda mu mubiri
Icyo usabwa gukora rero nta kindi ni ukunywa ikirahuri cy’amazi ukibyuka kuko ngo bifasha umubiri kugubwa neza cyane
Reka turebere hamwe bimwe mu byo amazi ya mugitondo akora mu mubiri wacu:
Bigabanya acide mu gifu: acide iba nyinshi mu gifu kubera ko hari ibyo kurya umuntu aba yafashe byiganjemo ya acide n’ubundi, abahanga mu by’ubuzima rero bavug ko kunywa ikirahuri cy’amazi ukibyuka bifasha mu kugabanya ya acide yo mu gifu
Birinda kugugarara munda: kugugarara ni kimwe mu bibazo abantu bakunze guhura nacyo bitewe no kubura amazi mu mubiri ndetse no gukora nabi kw’igifu, abahanga rero bavuga ko kunywa igikombe cy’amazi ukibyuka bifasha kurinda kugugarara munda, umuntu akabasha kwituma neza ndetse n’igogora rikagenda neza
Bifasha kugabanya ibiro: kunywa amazi buri gitondo mbere y’uko ufata ifunguro rya mugitondo bifasha kugabanya ingano y’ibyo uri bufate mugitondo bityo bikanagufasha kutiyongera ibiro bya hato na hato
Bituma uruhu rwo mu maso rusa neza: nubwo ushobora gukoresha iby mirenge ku ntenyo ngo urashaka ubwiza bwo mu maso cyanga seukanabushakira mu kwisiga cyane ngo urebe ko mu maso hawe hacya ntago bizaguhira nkuko ushobora kujya winywera amazi buri gitondo ukimara kubyuka
Birinda kurwara impyiko: amazi ni ingenzi cyane ku mpyiko zacu kuko azifasha kuyungurura imwe mu myanda iba iri mu mubiri wacu biciye mu nkari, niyo mpamvu rero ukwiye kujya unywa amazi angana na litilo imwe n’igice cyangwa 2 buri munsi kugirango ufashe impyiko gukora akazi kazo
Src: santeplusmag.com


text:
Kamonyi: Abanyeshuri bavuga ko kumvira ababyeyi bidasobanuye ko bumva n’ibitubaka
Abanyeshuri biga mu mashuri yisumbuye mu Karere ka Kamonyi bemeza ko nubwo bumvira ababyeyi, badashobora kubatega amatwi igihe baba bababwira ibitubaka.
Urugero abana batanga ni ukuba hari inyigisho bumvana ababyeyi babo zishingiye ku macakubiri n’ingengabitekerezo ya Jenoside kandi ari yo yasenye igihugu muri jenoside yakorewe abatutsi mu 1994.
Kugira ngo abana basobanukirwe ibyabaye, Leta n’abafatanyabikorwa bategura ibiganiro ku bana mu mashuri, birimo n’ibyo kubaka amahoro, ubumwe n’ubwiyunge na “Ndi Umunyarwanda” kugira ngo basobanukirwe n’amateka yaranze u Rwanda.
Ndenzeho Andy ni umusore w’imyaka 19 wiga mu mwaka wa gatanu ku kigo cy’amashuri cyitiriwe Mutagatifu Ignace mu Karere ka kamonyi. Avuga ko ibyo biganiro birushaho kubasobanurira mu by’ukuri uko imiryango bakomokamo yabayeho n’uko bakwiye kwitwara.
Agira ati “Kubera ubuhamya tugenda twumva mu biganiro bitandukanye,baca umugani ngo igiti ntikigukora mu maso kabiri, bitwereka amakosa abo ha mbere bakoze ntituzayasubiremo ahubwo dushake uko twakubaka ejo heza hacu”.
N’ubwo aba banyeshuri bavuga ko batakubahukwa babyeyi babo kubera ko bafite ingenga bitekerezo ya Jenoside, ariko ngo bashobora kubagorora.
Umuyobozi w’Umuryango Nyarwanda CARSA, wita ku kubaka amahoro arambye n’ubumwe n’ubwiyunge Christophe Mbonyingabo, avuga ko kwigisha umwana uko yakemura amakimbirane mu buryo bwubaka, bizanagira uruhare ku mwana ku gusesengurana ubushishozi amakuru ahabwa n’ababyeyi no kubasha kubakebura aho bashaka kugoreka.
Agira ati, “Umwana araganirijwe, arasobanuje, ashobora gutaha avuye gusura urwibutso afite se wafungiwe Jenoside ariko ataramubwiye icyo yari afungiye bigatuma umwana noneho kuko yabonye amakuru abasha kubaza se icyo yari afungiye igihe atamubonaga cyose”.
Bumwe mu buryo CARSA ikoresha mu kuganiriza abana ku bubi bwa Jenode yakorewe Abatutsi ni ubuhamya butangwa n’abagize uruhare muri Jenoside n’abo bahemukiye.
Abana bavuga ko babukuramo ukuri kuko biyumvira amakuru bahabwa na ba nyir’ubwite. Aha ni naho umuyobozi w’Akarere ka Kamonyi ahera avuga ko bitanga umusaruro kandi no mu bindi biganiro hakwiye kujya hakoreshwa bene ubu buryo.
Kwigisha urubyiruko kwirinda amacakubiri no kuyakemura mu buryo bwubaka kandi ngo ntibigamije gusa ku kurwanya ingengabitekerezo ya Jenoside ahubwo binagamije kubafasha kurubanisha mu buzima busanzwe bamaze gukura, nko kurwanya ihohoterwa rikorerwa mu ngo.


text:
Ngo ni ukwezi kwa 5 gushize abakorera umushinga wa LVEMP mu bikorwa byo kubungabunga icyogogo cy’ umugezi wa Nyabarongo ku ruhande rw’ akarere ka Muhanga badahembwa mu gihe mbere yo gutangira akazi bari basezeranyijwe kuzajya bahembwa mu minsi 15 gusa.
Kuba aba baturage ahanini bakomoka mu murenge wa Nyarusange batarahembewe igihe ngo biri kubagiraho ingaruka zinyuranye zirimo kwitwa ba Bihemu n’ abo bakaga amadeni bababwira ko nta byumweru bibiri bishira badahembwe, kubura amafaranga yo kwishyurira abana babo ku mashuri n’ izindi.
Umunyamabanga Nshingwabikorwa w’ Umurenge wa Nyarusange ibi bikorwa biri gukorerwamo Rwiyereka Roger avuga ko iki kibazo cyo kuba aba baturage bakorera umushinga wa LVEMP mu gukora amaterasi y’ indinganire akizi kandi ngo yanagikozeho ubuvugizi ku buryo ngo muri iki cyumweru bagombaga guhembwa.
Uretse kuba abakora amaterasi y’ indinganire mu murenge wa Nyarusange bavuga ko bamaze igihe gisaga amezi 5 badahembwa kandi bakabaye bamaze kuyahembwamo inshuro zigera ku 10 mu mezi ashize n’ abafite amasambu yaciwemo aya amaterasi nabo binubiye ko bangirijwe imyaka bitewe n’ uko yatangiye gukorwa batarabimenyeshejwe.
Ibi ngo byanabaye no mu wa Mushishiro bihana imbibi na wo ukaba ari uwo muri aka karere ka Muhanga.


text:
SKOL isanzwe iri mu baterankunga b’Imena ba Tour du Rwanda buri mwaka, iba ifite udushya dutandukanye mu rwego rwo gushimisha abakurikira isiganwa rya Tour du Rwanda.
Ibibumbano bitatu biri mu ishusho y’abantu batwaye amagare, ikiri mu ishusho y’umuntu wicaye ku igare.
Ikigaragaza isura y’umuntu uri kunyonga igare yarihagurukiye n’ikindi kigaragaza isura y’umukinnyi w’igare urimo kwishimira insinzi ahagaze ku igare, biri mu birangaza benshi babyibazaho kubera uburyo bikozemo n’Ingano yabyo.
Benurugo Kayihura Emilienne ushinzwe gutegura ibikrwa muri SKOL aganira na Kigali Today, yavuze ko ibi bibumbano byakorewe mu gihugu cya Portugal mu rwego rwo gukurura abafana no kubakundisha umukino w’amagare.
Ikibumbano kimwe cyatwaye amayero arenga ibihumbi 10, kandi ngo biterwa n’Umwaka wagikoreshejemo kuko ashobora no kuzamuka kure y’aka gaciro.
Kugeza ubu SKOL Ifite ibibumbano bitatu ivuga ko ishobora no kuzongera, kuko babona bikomeje kuzana uburyohe mu isiganwa rya Tour du Rwanda basanzwe batera inkunga buri mwaka.


text:
Mu myaka ishize Inama y’Abaprotestanti mu Rwanda (CPR) yakoresheje amahugurwa muduce dutandukanye tw’igihugu kubijyanye no gukumira ndetse no kurwanya icyorezo cya VIH/SIDA ibicishize mu ishami ry’uburinganire no kurwanya icyorezo cya SIDA rikorera mu Bunyamabanga Bukuru bwa CPR. Uyu mwaka wa 2011 CPR yatangije umushinga wihariye iterwamo inkunga na Global Fund wo gutanga ubumenye mu bijyanye no kuboneza urubyaro, gukumira no kurwanya icyorezo cya VIH/SIDa, kwigisha abakene, n’ ababana n’ubwandu uburyo bwo kwibumbira mu ma koperative, uburyo izo koperative zicungwa kugira ngo zishobore kwunganira imibereho myiza ya buri munsi y’abantu bafite ibyo bibazo byihariye hagamijwe kubakura mu bukene no gukemura ibibazo bimwe na bimwe by’ubuzima.
Mu gushakira ibisubizo ibyo bibazo by’ubukene bukabije n’amikoro make y’ababana n’ubwandu bwa VIH/SIDA, CPR yateguye amahugurwa kubajyanama b’ubuzima bo mu murenge wa Musenyi, Mareba, Ngeruka na Kamabuye yo mu Karere ka Ubugesera, no mu Murenge wa Gishamvu mu Karere ka Huye. Amahugurwa y’abajyanama b’ubuzima yari afite intego yo guhana amakuru no kwongera ubumenyi kubijyanye no kwirinda icyorezo cya VIH/SIDA hakoreshejwe ingamba zinyuranye harimo gukangurira abagabo kwisiramuza, kuboneza urubyaro no gukoresha agakingirizo. Ayo mahugurwa yahawe abantu mirongo itanu bivuga ko hahuguwe abantu 10 muri buri Murenge.
Amahugurwa y’abashinzwe imicungire y’amakoperative y’abantu babana n’ubwandu bwa VIH/ SIDa, n’abandi bantu b’abakene batoranyijwe n’inzego z’ibanze bavuye mu Mirenge itanu yavuzwe haruguru ariyo Musenyi, Mareba, Ngeruka na Kamabuye yo mu Karere ka Ubugesera na Gishamvu yo mu Karere ka Huye. Aya mahugurwa yari agamije kwongerera ubumenyi abashinzwe gucunga za koperative n’imishinga ibyara inyungu. Abahuguwe muri icyo cyiciro ni mirongo irindwi na batanu (75).
Nyuma y’aya mahugurwa CPR irateganya gutanga inka z’invange kuri 50% nibura izo mu bwoko bwa Firiisone cyangwa Jerisi ku ma koperative 12 yo mu Karere ka Bugesera n’atatu yo umurenge wa Gishamvu,mu Karere ka Huye. Buri koperative izashyikirizwa inka 3 muri uyu mwaka wa 2011. Inka zizatangwa uyu mwaka ni mirongo ine n’eshanu (45). Mu mwaka utaha wa 2012 na none hazongera hatangwe izindi nka muri iyo mirenge.
Par : RÉDACTION CPR
Le : 2017-11-15T11:51:00+01:00


text:
Ibintu 5 byafasha abashakanye kurushaho kunga ubumwe bw’umuryango
Kudakora ibikwiriye byirukana Umwuka w’Imana mu rugo bikazana abadayimoni, mwembi mukabihomberamo, kuko nta kindi kigenza satani uretse kwica, gusenya no kurimbura. Mu muryango ni ahantu abantu bakwiye kubana babwizanya ukuri bababarirana, boroherana, basengana, bafatanya, bihanganirana, bakananezeranwa, bakubakana.
Hano hari ibintu byingenzi abashakanye bakwiye kwibandaho , kugirango Imana ibashyigikire mu mubano wabo.
1.Abashakanye bakwiye guhuza mu buryo bw’Umwuka wera
Iki ni kimwe mu bintu by’ingenzi mu gushyingirwa. kuko kuyoborwa n’umwuka wera ari amahirwe ahuza umuntu n’ibindi binyabuzima.
Kandi ugushyingiranwa kw’abakirisito gutanga amahirwe yo kubana, atari kuribo gusa ahubwo bituma na mwuka wera abana nabo. Burya umwanya mwiza ku bashakanye ubonerwa mu guhuza umutima, bagasangizanya ibituma mwuka wera arema umushyikirano hagati yabo n’Imana.
2.Gusengera hamwe
Gushyiraho igihe gihoraho buri munsi mugasengera hamwe nk’umuryango, buri uko mubyutse mu gitondo cyangwa mugiye kuryama ni byiza. Mugasaba Imana ikabuzuza umwuka wera, ikabongerera imbaraga mu rugendo ruri imbere.
Ibi bituma umuryango w’abashakanye urushaho kwegera Imana, bakaba bugufi bw’Uwiteka kandi byongera urukundo bafitanye kuko baba basenyera umugozi umwe.
Iyo abashakanye bafashe umwanya wo gusenga Imana mbere yo kuryama, bibafasha kugasabana imbabazi mbere yo kuryama, bakabarirana niba hari ibyo bapfuye kandi Imana ibana nabo. Birakwiye ko umenya uko ubwira uwo mwashakanye utamusigiye igikomere cyo ku mutima ukoresheje amagambo mabi mu gihe kibi.
3.Gusomera ijambo ry’Imana hamwe
Ni byiza bitewe ni gihe abashakanye baba bafite gihagije, byibura rimwe mu cyumweru abashakanye bakwiye gushaka umwanya bagasoma ijambo ry’Imana bari hamwe. Gusomera ijambo ry’Imana hamwe nabwo ni uburyo bwo kubana n’Imana. Kandi niho mukura ijambo ry’Imana ryo kubwira abandi baje babagana, mukabagira inama , atari iziturutse kubyiyumviro byanyu cyangwa amarangamutima ahubwo ibibava mu kanwa byose bikaba bifitanye isano n’ibyanditswe byera byo muri Bibiliya.
4.Gufatira imyanzuro hamwe
Ni byiza gufatira imyanzuro y’ingenzi hamwe mu muryango w’abakirisito, aha ntibishatse gusobanura gufata imyanzuro y’ibyo guteka. Hano imyanzuro ikwiye gufatirwa hamwe ni imyanzuro y’ibijyanye n’amafaranga uburyo akoreshwa, naho yava , n’uburyo bwo kuyashora mu mishinga. Kandi bibaho ko hari ibyo mwahita mutumvikana uwo mwanya ariko mukwiye kuzirikanako kwihagararaho atari byo, gutsimbarara ku mafuti bitazana agakiza, kandi kutava ku izima ari ubupagani.
Ni byiza niba mufite uburyo bwo kwiteza imbere nk’umuryango kubiganiraho mu buryo buhoraho, niba hari ibyo musabwa kwishyura kandi guhishanya hagati y’abashakanye si byiza. Umugabo cyangwa umugore biba byiza iyo abonye ko iterambere ry’urugo arigiramo uruhare. erega ashobora kuba adafite amafaranga ariko afite ibitekerezo byubaka.
5.Kuba mu materaniro amwe
Ni byiza kugira aho musengera kandi mu gihe mwateguye mukazajya mujyana mu materaniro.
Ni byiza guhitamo ahantu muhuriyeho mwembi mu buryo bwo kuramya Imana , mukazajya mujyana gusenga, kuko bizatuma mugira inshuti z’abakirisito . Mu Abaheburayo 10:24-15 hagira hati “kandi tujye tuzirikana ubwacu kugira ngo duterane ishyaka ryo gukundana n’iry’imirimo myiza. Twe kwirengagiza guteranira hamwe nk’uko bamwe bajya bagira, ahubwo duhugurane kandi uko mubonye urya munsi wegera, mube ari ko murushaho kugenza mutyo.” Ibi bituma n’abana mwabyaye bamenyerezwa kugira imyitwarire myiza n’indangagaciro za gikirisito.
Nubwo urugo rugira inshuti za bugufi, zo kugisha inama mu gihe biri ngombwa cyangwa habayeho kugira ibyo mutumvikanaho ariko icy’ingenzi ni ukuzirikanako bidakwiyeko uwo mwambaranye ubusa, mwambikana ubusa (Kumena amabanga y’urugo hanze).


text:
Minisitiri w’ Abakozi ba Leta n’ Umurimo Kayirangwa Fanfan
Mu gihe hirya no hino mu Rwanda hakomeje kumvikana cy’ abana bato bakoresha imirimo mibi bamwe bagateshwa amashuri, Minisiteri y’ abakozi ba Leta n’ umurimo MIFOTRA yashyize ahagaragara amabwiriza arimo ingingo ivuga ko umwana uri munsi y’ imyaka itanu atenerewe gukora umurimo uwo ari wose.
Ingingo ya 6 aya mabwiriza ya Minisiteri y’ Abakozi ba Leta n’ Umurimo yo ku wa 11 Ugushyingo 2017, mu kiciro cya mbere kivuga icyo aya mabwiriza amagamije. Igira iti “Umwana uri hasi y’lmyaka itanu (5) ntiyemerewe gukora umurimo uwo ari wo wose n’ubwo waba uwo kwimenyereza Umurimo.”
Ababyeyi baganiriye n’ Umuryango bavuze ko batemeranya n’ iyi ngingo kuko ngo kwima umwana utarageza ku myaka 5 amahirwe byaba ari ukumwima amahirwe yo gukura mu bwenge.
Mukeshimana Francoise, Umubyeyi wo mu karere ka Huye, ufite umwana w’ imyaka ibiri y’ amavuko akaba ari ni umwarimukazi mu mwaka wa mbere w’ amashuri abanza yavuze ko atemeranya na Minisiteri y’ abakozi ko umwana uri munsi y’ imyaka itanu atemerewe gukora.
Mukeshimana yavuze ko ‘Igiti kigororwa kikiri gito’ avuga ko umwana urengeje imyaka ibiri akwiye gutangira gutozwa imirimo.
Yagize ati “ Umwana uri munsi y’ imyaka 5 akora ibyo ashoboye… hari nk’ igihe usanga abana bo muri maternaire aribo bikuburira ishuri”.
Yakomeje agira ati “Ntabwo nemeranya n’ iyo ngingo! None se ubwo twaba turi abarezi cyangwa twaba turimo kwica abana! ‘Igiti kigororwa kikiri gito’, kugorora ubundi tuziko harimo ari uguhana, niba umwana mutoya wamuha igihano gitoya kijyanye n’ imyaka ye kuki utamwigisha kwimenyereza gukora akiri mutoya ngo bimuzemo…uwanjye afite ibiri ariko ndamukoresha pe! Ndamubwira nti mpereza iki ni iki. Mbikora atari uko nziko abishoboye ahubwo ari ukureba ko agira reaction yo gutekereza icyo mubwiye”
Diane Mushimiyimana, umubyeyi w’ umwana w’ imyaka 7 akaba n’ umuyobozi mukuru w’ Ikinyamakuru Urugoli yatangarije UMURYANGO ko atemeranya n’ ingingo yo kubuza umwana uri munsi y’ imyaka 5 itanu gukora kuko ngo ‘umwana apfa mu iterura’
Yagize ati “Ku myaka itatu abana batangira gutozwa imirimo mike mike, wenda ushobora kumubwira ngo mpereza uriya mwuko cyangwa mpereza iriya kanya. Kuriya agenda abiguhereza ugenda umwongerera ibyo gukora ariko bitamuvuna ahubwo ari ukumufasha gukura mu bwonko.”
Yunzemo ati “ …uba urimo kumutoza umuco wo gukora kuko ngo ‘umwana apfa mu iterura’ niko bavuga kandi urabyumva mu iterura ni mu myata mikeya…ntabwo nemeranya n’ iyo ngingo, kereka niba ari imirimo ivunanye?...kwimenyereza umurimo bitangira ku myaka 3, 4 gutyo, urabizi ko umwaka w’ imyaka 3, 4 bamujyana muri gardienne umwana uri muri gardienne se abarimu ntibamumyenereza gukora”
Aya mabwiriza avuga ko umurimo woroheje ari udashobora kubangamira Ubuzima cyangwa Imikurire by’ Umwana, Udashobora kubangamira imyigire ye, kwitabira Ubumenyi ngiro cyangwa izindi gahunda z’amahugurwa zemejwe naLeta; Ukorwa ku manywa hagati ya saa kumi n’ebyiri n’igice z’igitondo na saa kumi n’ebyiri n’igice z’umugoroba kandi umwana akawukora agenzurwa n’umuntu mukuru.
Ingingo ya 7 y’ aya mbabwiriza ivuga ko umwana ufite kuva ku myaka 5 kugera kuri 15 ari wemerewe gukora imirimo idahemberwa irimo Gutegura ifunguro ryo mu rugo; Gufura imyenda; Gutera ipasi; Gukoresha umuvandimwe umukoro; Gukora isuku mu rugo n’ indi.
Aba babyeyi batangarije UMURYANGO ko batemeranya na MIFOTRA ko umwana ufite imyaka iri munsi ya 15 yatera ipasi kuko ngo n’ abantu bakuru irabatwika.
Aya mabwiriza ateganya ko mu nshingano z’ umwana harimo Kubaha no kwiyubaha; Kumvira; Kwiga; Gukora imirimo yo mu rugo itabangamira imyigire, ubuzima cyangwa imitekerereze ye; no Gutanga amakuru yose ajyanye n’ibyo abona byamubangamira cyane cyane birebana n’ihohoterwa iryo ariryo ryose
Nsanzimana Ernest ni Umwanditsi mukuru w’Ikinyamakuru Umuryango. Yatangiye gukorera iki kinyamakuru muri Nzeli 2016, afite Impamyabumenyi y’Icyiciro cya Kabiri cya Kaminuza (A0) mu Itangazamakuru n’Itumanaho yakuye muri Kaminuza y’u Rwanda Ishuri ry’ itangazamakuru n’ itumanaho
Nuko bajyiye batwicira abana: nta mwana uhanwa, nta mwana ugomba gukora, nta mwana ugomba gusibizwa mu ishuri,.... aba bantu tuzabakizwa n’iki koko?
Noneho za Green Hills n’andi mashuiri yincuke birafungwa cg bijyanwe mu kiko kubera kunaniza ubwonko bw’abana
Ntabwo byumvikana. Erefa nabo baba bari kwishakira akazi. Umuntu agirwa uwo ariwe n’abagira uruhare mu burezi bwe. Nihavaho umutima nama mukurera tuzasigarana abana batagira ubwenge bagendera kumategeko nkamarobo. Ibintu byose ntimuzabibonera amategeko abigenga. Mwe kujya mukabya rero
hhhhh ubu se twe twakuze ababyeyi baduhata imirimo byatubujije kuba abagabo n’ abagore, Leta ntigashake gutetesha abana ngo ikabye. ’UMWANA UMURINDA INZARA N’ IMIRIMO IVUNANYE’
Aha ndumva ari ugutetesha abana bikabije ibi ntaho byazatugeza, bage babanza batubaze


text:
Hari ikibazo ko umukristo yashakana cyangwa yarambagiza umupagani?
Ikibazo: Hari ikibazo ko umukristo yashakana cyangwa yarambagiza umupagani?
Igisubizo: Kurambagizanya n'umupagani si byiza ku mukristo, ndetse ntibinakwiye ko bashakana. 2 Abakorinto 6:14 hatubwira ko tutagomba 'kwifatanya' n'abatizera. Icyo bishaka kuvuga nuko babiri badahuje badashobora gukururira umugozi umwe. Aho kugira ngo bahuze imbaraga, ahubwo bagera aho bakaryana bo ubwabo. Nubwo iki cyanditswe bisa n'aho kitavuga ku ngo no gushakana ku by'umwihariko, nabyo rwose mu bivugwa birimo. Iki cyanditswe kandi gikomeza kivuga ko nta huriro riri hagati ya Kristo na Beliyali (Satani). Nta gushyira hamwe mu Mwuka gushoboka mu rugo rw'umukristo n'umupagani. Pawulo akomeza kwibutsa abizera ko ari ingoro za Mwuka Wera, winjiye mu mitima yabo ubwo bakiraga agakiza (2 Abakorinto 6:15-17). Kubw'iyo mpamvu, bagomba kwitandukanya n'isi (kuba mu isi ariko ntibabe ab'isi); nta handi hakomeye cyane ibyo bigomba kwitonderwa kurusha mu rushako.
Bibiliya kandi ituburira ngo 'Ntimuyobe, kwifatanya n'ababi konona ingeso nziza' (1 Abakorinto 15:33). Kugirana ubusabane bwihariye mu rukundo n'umupagani bishobora kukubera ikigusha mu buzima bwawe bwa Gikristo. Duhamagarirwa kubwiriza abapagani, ntidusabwa komatana nabo. Ntimutwumve nabi, nta kibazo rwose gucudika n'abadakijijwe, mukagirana ibiganiro, mukaba inshuti rwose, ariko ni aho bigomba kugarukira. None se utangiye kurambagiza umupagani, ni iki waba ugamije koko, kwikundanira cyangwa kumubwiriza ibya Kristo? Uramutse ushakanye na we se, ni gute mwakubaka ubusabane bwo mu mwuka? Ni gute rwose wakumva ko wagira urugo rukomeye kandi ruzira umuze niba mutanumvikana ko ngingo ibanziriza izindi: Umwami Yesu Kristo?
English
Hari ikibazo ko umukristo yashakana cyangwa yarambagiza umupagani?


text:
Ubuhamya bwa Prudencienne wahuye n’ubuzima bubi
Nitwa BAZUBAGIRA Prudencienne, iwacu ni ku kibuye ariko ubu nsengera muri ADEPR Nyarugenge, nakijijwe mu mwaka w’1992, maze umwaka nkijijwe nibwo Imana yakunze kungenderera ikambwira gukomera cyane ngo kuko ngiye kujya mu magorwa ariko ngo izabana nanjye
Nakomeje kumva Imana imburira ikambwira ko ntazi ikigiye kuba ku muryango wanjye ariko ko izabana nanjye, Genocide yakorewe abatutsi yaje kuba rero ibyo Imana yambwiraga byose narabibonye,indege ya Habyarimana imaze kugwa rero nibwo twumvise benshi batangiye kwicwa niragiza Imana ariko njya kurara ku muturanyi njye na murumuna wanjye kubera ko akumba twabanagamo bari bagasenye
Ubwo twagiye kurara kuri uwo muturanyi bucyeye mugitondo birasakara hose ko abantu batangiye kwicana, ninyuma yaho twari turi bahatemeye umumama ariko Imana ikomeza kutugirira neza, tuza kwimuka turahunga ariko byose tukabikora twiyeza cyane, ngera aho nsaba Imana ko yankuraho kuko nari maze kumva ko umuryango wanjye wose wabaga ku kibuye bawishe ubwo rero numvaga nta byiringiro byo kubaho ngifite ndetse sinibukaga n’ibyo Imana yagiye imbwira
Igihe cyaje kugera abo twabanaga baransiga baragenda nsigara njyenyine, Imana ikangaburira ikanyitaho uko bwije n’uko bucyeye
Ndibuka icyo gihe abagizi ba nabi bafataga abagore n’abakobwa ku ngufu nasabye Imana ishobora byose ngo indinde kuzafatwa ku ngufu maze yokabyara irabikora, ndashima Imana yangiriye neza nkajya ngaburirwa n’interahamwe yajyaga iva kwica abantu hirya no hino ikaza ikampa ibyo kurya n’ibyo kunywa ikongera igasubirayo ariko umugambi wayo wari ukuzangira umugore hanyuma.
Imana yakomeje kundinda gutyo, abantu barira hirya no hino, byari umubabaro gusa, Imana rero yaje kunkorera ibitangaza ku mugoroba umwe ubwo narashwe n’abantu ntazi, nari mpagaze hanze ngiye kumva numva isasu riraje rihusha umutima ritwara ukuboko, amagufwa aragenda arajanjagurika ukuboko gucikamo kabiri hasigara agahu k’inyuma ku buryo nifuzaga gufata icyuma ngo nkate ako gahu gafatanya akaboko
Ubwo nahise ntaka rimwe nti ndapfuye Yesu weee, abantu baraza bati wa murokore baramwishe, bahita banjyana ku buriri bazirikaho ibitambaro agahinda karanyica kuko ncitse ukuboko ndiheba cyane ariko nyuma ndigarura mbwira Imana ko ntagipfuye ahubwo nzayikorera
Ubwo nibwiraga ko ukuboko kwanjye kwacitse rero siko byagenze ahubwo Imana yateranije rya gufwa ukuboko kwanjye kuba kuzima Imana ishimwe
Ndashima Imana ko uyu munsi wa none nguwe neza ndakeye mu mutima kandi nkomeje urugendo rujya mu ijuru, ubu nta rubanza mfitanye n’umuntu uwo ari we wese ndetse n’Imana tubanye neza
Amen!


text:
Ni nde uzacika uyu mutego satani yateze abakozi b’Imana?
Hirya no hino mu mujyi wa Kigali ndetse n’ahandi, hirirwa hacicikana amatangazo y’ibiterane binini by’abahanzi, amatsinda y’abaririmbyi akomeye, n’abandi bantu bamenyekanye cyane kubw’impano Imana yabahaye.
Biba bishimishije kumva amatangazo yamamaza ibyo biterane, ariko abakene n’abatishoboye batangira kumva itangazo banezerewe rikarangira bifashe ku itama, kuko itangazo ritangira ari birashyushye I Bunaka; Hallelujah Dore igitaramo cy’akataraboneka… Mu gihe akinezerwa avuga ati iki nzakijyamo nanjye mpemburwe, agahita yumva ati kwinjira ni aya… mu myanya y’icyubahiro (VIP), n’aya ahasanzwe. Kumva ibyo kandi yaburaye rero birumvikana ibyishimo bishirira aho.
Iyi myanya y’icyubahiro isigaye igurwa ahavugirwa izina ry’Imana amaherezo izakora kubatari bakeya. Ni byo Yesu yaravuze ngo twubahe abakwiye kubahwa, ariko ntiyigeze avuga ngo duheze abatishoboye. Birababaza cyane kubona hategurwa igiterane kitwa icy’ivugabutumwa kwinjiramo bikaba bigurwa. Ese byaba bitandukaniye he n’indi myidagaduro tumenyereye yishyurwa ikorwa nk’ubucuruzi?
Hashize igihe kitari kinini gahunda yo kwishyuza amafaranga kugira ngo umuntu yinjire mu gitaramo cyangwa igiterane cy’ivugabutumwa igeze mu karere cyane cyane hano mu Rwanda.
Mbere iyo igiterane cyarangiraga wasangaga inkuru zibaririzwa ari umubare w’abakijijwe (Abihannye bakakira Yesu nk’Umwami n’Umukiza wabo), none ubu usanga inkuru zicicikana ari ebyiri kurusha izindi:
1. Yabikoze ate? Yabemeje?
2. Yakuyemo angahe? Ntabwo yahombye?
Uyu mwuka umaze gufata no mu makorari amwe n’amwe yitabira ibiterane nk’ayitabiriye amarushanwa, agategura ibitaramo nk’ayashoye ngo yunguke. Ninaho hava guhatanira abaririmbyi mu makorari, birasa neza na bimwe bikorwa ku bakinnyi basanzwe, bamwe ngo bashoramo n’agatubutse nyine bakazana ba Rutahizamu. Gusa ari abahatana ari n’abahatanirwa sinzi niba bemeranya n’umwuka ko ari umurimo w’Imana.
Amatsinda menshi azwi hano mu karere kimwe n’abahanzi bamwe na bamwe bafite amazina ahambaye, bakunze gufata sale zihenze na bimwe mu bikorwa by’imyiteguro kimwe n’abatumirwa bishyurwa, ibyo bikaba bimwe mu mpamvu zo kwishyuza abitabira ibitaramo bakora.
Uyu muco wo kwishyura kwinjira mu bitaramo by’ivugabutumwa ndetse no guhimbaza Imana, n’ubwo usa n’umaze kumenyerwa ariko ntibyoroheye buri wese kuwakira.
Ibyo bituma abitabira ibi bitaramo bagenda babyinubira mu rwongorerano, ndetse rimwe na rimwe bigatuma ubwitabire buba bucyeya cyane. Aho usanga abenshi bibaza impamvu abantu bakora ibisa n’ubucuruzi mu bintu by’Imana, kuko bashora amafaranga menshi bagamije kugaruriza no kungukira mu bitaramo.
Ibi kandi byatuma umuntu yibaza uko abakene n’abatishoboye bazagerwaho n’ibyiza by’impano Imana yahaye aba bantu. Ese ntibyakorwa mu buryo buciriritse ariko ntibiheze abakene? None se ko Yesu we yaje yoroheje, iyo kumugeraho biza kuba byishyurwa aho yari kubonwa na benshi?
Si amagambo abantu badafite ubushobozi bwo kwishyura aya mafaranga ntibemererwa kwinjira.
Hari igihe nanjye numvaga bidashoboka ko umuntu yabuzwa kumva ijambo ry’Imana n’ubushobozi.
Umunsi umwe nagiye mu gitaramo cy’umuhanzi umwe mu Mujyi wa Kigali, ngira ngo ndebe niba koko bikorwa, mpageze nsanga umusore n’umukobwa ku muryango bansaba kwishyura mbabwira ko ntafite amafaranga, banga ko nanahagarara hafi aho ngo numvire hanze, bansubijeyo ngenda ngira ngo baragira imbabazi bangarure, ariko barandeka ndagenda. Kuko nari mfite ibyangombwa binyemerera kwinjira naragarutse ndabibereka barandeka ndinjira.
Ngezemo nakurikiranye igitaramo cyose, abantu barabyina karahava, bavuga ijambo ry’Imana nkumva baravuga Imana pe, ariko natashye numiwe nibaza ibyo mbonye niba ari inzozi biranyobera.
Ikitarantunguye ni kimwe nuko igiterane cyose cyarinze kirangira badahamaye umuntu ushaka kwihana, nahise mvuga nti nubwo abantu bose bayoboka insengero ariko ibibajyana si bimwe.
Ibi bintu kubikora ko atari itegeko wenda ngo byitwe ko nta kundi byagenda, Kuki abantu babikora muri ubu buryo? Ese ko dutanga ubutumwa bwa Yesu, ukuntu tubutanga abaye ari nyirabwo uhari niko yabikora?
Yesu ntazatubaza icyo ataduhaye, kuki abantu bakora ibintu nkaho byari itegeko. Njye numva umuntu yakora ibyo ashoboye aho imbaraga ze zishiriye iz’Imana zigakomeza.
Umuntu yashidikanya cyane ku ntego iba iri muri izi gahunda, kuko bibaye ari iby’Iyobokamana ntabwo byaheza abatishoboye, kuba umuntu ari icyamamare byakabaye bitanga umusaruro ku Mana yabimuhaye hakagira abakira ibyaha kubwe, none ahubwo bigiye kuzaba igikoresho cyo kwigwizaho ubutunzi.
Bwana Egide Bizima ni umwe mu bazwiho ubuhanga n’inararibonye mu gutegura ibiterane binini hano mu Rwanda, akaba n’umuyobozi ushinzwe ivugabutumwa mu itsinda Alarm Ministries. Mu gutegura iyi nkuru twamwegereye atubwira ko we abibona nk’umutego satani yateze abantu kandi abenshi mu bakunda inyungu yarabafatishije, kandi bibangamiye ivugabutumwa.
Yagize ati: “Ubundi n’ubwo bitavugwa, ariko ntabwo bikwiriye na gato. Nanjye nta gihe kinini maze nsobanukiwe bene uyu mutego, ariko Itorero rikwiye kubakirwa ku Rufatiro nyarwo. Umuntu yakabaye afite Business ye akayikora atayitirira ivugabutumwa. Ibyo kuvuga ngo nabo baba bishyuye ni inzitwazo, kuko amasale ahenze n’amahoteri ntacyo bivuze kuko Yesu ntiyigeze abikoresha kandi byari bihari mu bayuda. Abantu bakora ibyoroheje bagakorera mu nsengero ariko rwose gucuruza ubutumwa bwiza ntibikwiye.
Niba baba bashaka no gukora ibisa neza, babikora mu bushobozi bafite hanyuma Imana ikazabahemba. Pawulo yatanze ibye byose ndetse nawe ubwe aritanga ava iwe kubera ubutumwa bwiza, ariko nta kiguzi yigeze yaka umuntu ngo amubwire ibya Yesu ahubwo yabivugaga anakubitwa kugeza aho kubipfira.
Abakora ibi, njye mbona atari kubwa Yesu babikora, babikora kubwabo n’inyungu zabo ntabwo bikwiye kwitwa umurimo w’Imana. Ndabibona umunsi ku munsi bikambabaza nkabura uko mbigenza. No kugerageza kubirwanya bisa no guhangana n’Isi yose, cyane ko usanga na abo twita ko bateye imbere cyane, nabo nibwo buryo bakoresha, ariko bakeya babyumva bazazana impinduka nziza nibadashukwa no gushaka indamu.”
Bizima Egide
Dore umuntu uzacika uyu mutego w’amafaranga satani yateze abakorera Imana.
Ni umuntu wasobanukiwe ko impamvu nyamukuru imutera gukora ibyo akora ari uguhesha Imana icyubahiro, no kugira ngo abantu bizere Yesu bakizwe, hanyuma tuzabane mu Ijuru.
Ikindi cyose kitari ibyo kiganisha ku nyungu z’umuntu bwite, ntibiba bikiri ivugabutumwa.
Abantu bakwiye kwerura bakabivuga uko biri, Bagashora Imari mu ma Album n’ibindi bitandukanye nk’abandi bose bakunguka cyangwa bagahomba, hanyuma ibyo bakorera Imana bikaza byitwa iby’Imana.
Ndasaba Imana ngo igenderere abantu batarahishurirwa iki kibazo, kandi ikomeze abataratekereza kubikora, kandi ihagurutse n’abandi bazayikorera mu kuri.
Niyondora Vedaste [email protected]


text:
Monthly Archives: December 2015
Mwirinde uburiganya bw’abafarisayo bw’uyu munsi bari bubahanurire imigisha kandi atar’Imana ivuze kuko bigize Imana namwe murabyemera!
Bakundwa mu Mwami wacu twiringiye Uwiteka Imana akaba na se wa Yesu Kristo umwana we wikinege wemeye gupfa akazuka ku bwacu nongeye kubasuhuzanya urukumbuzi rwinshi rutagira akagero.
Filme Mbarankuru yambuwe abayiteguye ndetse yitirirwa abatarayiteguye!CPT.KIGAME afatanije nabayobozi bakuru bingabo bariganije uyu mushinga wateguwe na EDDY Nkuyebwatsi Christian afatanije na John uba muri Canada,naho Eddy ajyanwa muri 1930 aho yamaze imyaka (5)
Bakoze ibishoboka byose ngo bariganye iyi filme babuze uko babigenza batangira guhiga umugabo witwa John waturutse Uganda akaba ari we wabaye Director hamwe na Eddy Christian ubu warangije imyaka (5) 1930 akaba avuka I Rwanda akaba yarafunzwe ubwo yashakaga visa agiye guhunga igihugu ngo ajye mu Budage (Germany) ahunganye iyi Filme Orginal yayo kuko niwe waruyifite.
Abacika cumu n’ubwoko bw’Uwiteka, ntakoreka,nimubukoraho buzaba imbarutso y ‘Irimbuka ry’ingoma!!!
30th Dec,2015 njyanwa mu isi y’umwuka,nerekwa ibitabonwa n’abana bab’abantu,maze uwanyerekaga arambwira ati,mwana w’umuntu,rambura amaso yawe maze nkwereke ibikomeye bigiye kuba mu isi yabazima.Arongera ati kandi witegereze neza kuko ibyo ngiye ku kwereka nshaka ko ubimenyesha intama z’Uwiteka Imana yabakiranutsi.
Umwali Nkumburwa igice cya 4/4
Umuvugowa H.Thomas Sankara avugira Umwali Nkumburwa gakondo yabakiranutsi ari nawo wa nyuma!Reka InyangeNews ishimire umuhanzi H.Thomas Sankara kuba yongeye gukumbuza gukumbuza ubwoko bw’Uwiteka gakondo yabakiranutsi,no kubamenyesha iby’amateka batari bazi.
Dore umwaka wa 2015 urangiye nibura mu menye inkomoko yanyu yaho mukomoka nuko rero mwiringire iyo ivugira mu muhanzi w’umuhanuzi uhanurira mu marenga kugirango abarenga batarengera bakarenga amategeko y’Umwami Mana kandi ariwe rugira ugira byose!!!


text:
Perezida wa Repubulika y’u Rwanda akaba n’umuyobozi mukuru w’Umuryango RPF Inkotanyi, Nyakubahwa Paul Kagame yakomoje kuri bamwe mu bahoze ari abanyamuryango ba RPF ndetse banafatanije nayo kubohora u Rwanda nyuma bakaza kugera nyuma bakumvira ababashuka babizeza ibyiza nyuma bakabihinduka. Kagame kandi yanakomoje kuri Diane Rwigara washatse kwiyamamariza kuba Perezida akaba kuri ubu akurikiranyweho ibyaha bitandukanye.
Ibi Perezida Kagame yabigarutseho kuri uyu wa Kane tariki 14 Ukuboza 2017, I Rusororo ku cyicaro cy’umuryango wa RPF Inkotanyi ubwo yatangizaga inama nkuru yahuriranye no kwizihiza isabukuru y’imyaka 30 uyu muryango abereye Chairman umaze ushinzwe.
Perezida Kagame yavuze ko hari abo abanyamahanga babeshya bamwe mu bahoze ari abanyamuryango ba RPF ko ari ibitangaza ndetse ko Isi ari bo igenderaho, ko baruta abandi bakoranaga bityo bakwiriye kuba ari bo bakwiye kuba bahagaze imbere y’abanyarwanda babayobora bakabavana mu Rwanda bibizeza ko bazabona ibintu byiza muri ibyo bihugu by’amahanga baba bagiyemo, bagatungurwa no kugerayo bakisanga bikorera amakarito cyangwa se bashinzwe umutekano ku mabaraza ya banki na za kioski.
Yagize ati “Ibaze kuba uri umurinzi urinda kuri banki cyangwa urinda kioske, ni mumbwire kuva hano wari uri igitangaza abantu barakugize igitangaza ariko muri izo ntege nke ukiyibagiza ibyo byose Abo banyamuryango bagiye batatira amahame y’umuryango bagashyira inyungu zabo bwite imbere y’inyungu z’abanyarwanda bose cyangwa se iz’umuryango wa RPF Inkotanyi, icyo gihe bishyize mu banyantege nke mu maso y’abanyamahanga, icyakurikiye ni iki?
Yakomeje agira ati “Icyakurikiye ni ukuvuga ngo uwananiwe kuturwanya ari hanze ngo adusenye byaramworoheye gukoresha abo baturimo ndetse bakabikoresha ariko mu nyungu zabo, bakaza muri twe bakatubwira ko babona abo bafite integer nke ndetse ntibababwire ko bafite intege nke ahubwo bakababwira ko ari ibitangaza bakabwira ko bafite ibintu abandi batabonye, bakababwira ko baruta abo bakoranaga bakababwira ko baruta abo bitangiye hamwe
Hari abo birangira bagiye kota umuriro muri gereza
Perezida Kagame kandi yavuze kuri Diane Rwigara washatse kwiyamamariza kuba Perezida ariko akaza kugaragara ko atujuje ibisabwa ndetse akaza kuvugwa ko yakoresheje inzira zitemewe n’amategeko mu gushaka imikono y’abamusinyira bahamya ko akwiye kuba Perezida ariko mu gisinyisha iyi mikono Diane agasinyisha na bamwe mu bantu bitabye Imana ari na bimwe mu byaha akurikiranweho kugeza ubu aho anafunzwe by’agateganyo.
Perezida Kagame yavuze ko abanyarwanda kimwe n’abandi bose bashukwa ngo bazashyigikirwa n’abo banyamahanga babizeza ibitangaza, ku banyarwanda badatinya ibyo ari byo byose byabahungabanyiriza umutekano
Yagize ati “Ukumva ko abo bantu bagushuka bazagushyigikira bati humura tuzavuza induru tuvuge ko mu Rwanda, mu Rwanda (…..) bafashe umwana w’umukobwa muto washakaga kuba Perezida bamubuza amahoro, none dore banamufunze bakagusezeranya ko aribyo bazavuga kandi ko tuzabitinya kubera ko tudashaka kugaragara nabi”
Yakomeje agira ati “Ariko iyo byasanze abantu nka FPR Inkotanyi batabiha amatwi cyane ngo babyumve, baza batubaza ibibazo nk’ibyo tukabasubiza ibyo bakwiriye kubwira, ndetse tukabereka ibibazo ahubwo batera biri inyuma cyangwa biri n’iwabo wa muntu baramwihakana bakajya ku mukoreza amakarito cyangwa agakomeza kota umuriro wo muri Gereza, ariko urumva ko biba bifite aho bihuriye, baraza bakabagira ibitangaza.Ngira ngo twebwe guharanira ubumwe bwacu nk’uko n’ahandi babigenza, ntabwo kuri twe byadutera ubwoba ntan’ubwo byatubuza guharanira ubumwe bwacu, umutekano wacu no gushyira hamwe imbaraga zacu kugira ngo twigeze kure hashoboka."
Perezida Kagame kandi yasabye abanyamuryango ba FPR Inkotanyi n’abanyarwanda bose gukomeza kubaka imbaraga zacu kugira ngo bagire ubushobozi bubaha gukomeza gutera imbere no kurinda ibyo bubaka kugira ngo bidasenyuka banakomeza n’umuco mwiza wo kwiga, gukorana n’abandi ari abaturanyi ari n’abari kure mu mahanga yabo.
Chairman w’Umuryango RPF Inkotanyi, Paul Kagame n’Umunyamabanga w’Umuryango, Francois Ngarambe
, Uhereye i Busomo: Francois Ngarambe, Umunyamabanga wa RPF, Paul Kagame, Chairman ndetse na Bazivamo Christophe, Visi Chairman
Madamu wa Perezida wa Repubulika y’u Rwanda, Jeannette Kagame


text:
Ku cyumweru, Juwa 20 Nyakanaga, 2017 7:28
http://beforeitsnews.com/celebrities/2014/07/pope-francis-found-guilty-of-child-trafficking-rape-murder-2465728.html
Ejo hashize abaregwa aribo : Papa Francis Bergoglio, Umuyezuwite mukuru muri Gatorika Adolfo Pachon n’umushumba mukuru (Archbishop) wa Canterbury Justin Welby bahamwe n’ibyaha byo gufata ku ngufu, iyica rubozo, ubwicanyi, n’icuruzwa ry’abana.
Abacamanza batanu b’Urukiko Mpuzamahanga rw’I Buruseli rushinzwe Ubutabera Rusange rwitwa International Common Law Court of Justice rwemweje ko ibi byaha byakozwe vuba aha muri za 2010. Uhereye mu kwezi gushize kwa Werurwe abatangabuhamya barenga 48 bamaze gutanga ubuhamya muri uru rukiko, bushinja abaregwa kuba mu Gatsiko ka Cyenda gakora imihango ijyanye na Satani yo gutamba abana ho ibitambo, aka gatsiko kakaba kazwi mu cyongereza nka Ninth Circle Satanic Child Sacrifice Cult.
Imihango ijyanye na Satani y’Agatsiko ka Cyenda yo gutamba abana ho ibitambo ,byavuzwe ko ikorerwa mu mazu ya za kiriziya nini zo muri Montreal, New York, Rome, Scotland, London, Ingoro ya Carnarvon yo muri Wales, mu ngoro ya gifaransa iherereye mu cyaro cyo mu Buholandi, n’amashuri Gatorika yo muri Canada, nay’abangilikani b’abahinde aherereye I Kamloops, British Colombia na Brantford, Ontario muri Canada. Imihango ya Satani y’agatsiko ka cyenda yo gutamba abana, yakekwaga kuba ikorerwa mu mashyamba y’abantu bikorera ari muri Leta zunze Ubumwe za Amerika, Canada, Ubufaransa, n’Ubuholandi mu gihe cy’iminsi mikuru “y’umuhigo wa muntu” yiswe mu cyongereza “ Human Hunting Parties” yitabirwa n’abayobozi bakuru b’isi barimo imiryango y’Ibwami yo mu Burayi. Abana b’ingimbi n’abangavu byavugwaga ko bibwaga n’uduco tw’amabandi (mafia), hanyuma bakambikwa ubusa, bagafatwa ku ngufu, bagahigwa, hanyuma bakicwa. Umushinjacyaha mukuru yaravuze ngo.“Kiriziya Gatorika ni ikigo cy’ubucuruzi gikomeye kurusha ibindi byose kw’isi kandi bikaba bigaragara ko gikorana n’amatsinda y’amabandi, zaLeta, Polisi, n’inkiko ku isi yose.”
Abangavu babiri babwiye urukiko rwa ICLCJ ko Papa Francis yabafashe ku ngufu mu gihe cy’imihango yo gutamba abana ho ibitambo. Abandi batanga buhamya umunani babyiboneye n’amaso bemeje ibirego byabo ko biboneye gufatwa ku ngufu no gutamba abana ho ibitambo. Imihango ya Satani y’Agatsiko ka Cyenda“ ninth Circle Satanic Cult” nk’uko yitwa mu rurimi rw’Icyongereza, bivugwa ko yabaye mu gihe cy’itumba ryo mu w’2009 na 2010 mu bice by’icyaro byo mu Buholandi n’Ububiligi.
Papa Francis yaje na none guhamwa n’ibyaha byo gutamba abana ho ibitambo igihe yari umu padiri muri Arijantine n’igihe yari Musenyeri nk’uko byagararagajwe n’inyandiko yavuye mu bushyinguro bw’inyandiko z’iVatikani. Ikindi gihamya cya kabiri cyo kuwa 25 Ukuboza 1967 cyiswe Magisterial Privilege bivugwa ko kerekanye ko Umupapa wese asabwa kwitabira imihango ya Satani y’agatsiko ka cyenda yo gutamba abana bakivuka ,iba irimo no kunywa amaraso yabo. Izi nyandiko zerekanywe mu rukikorwa ICLCJ n’umuyobozi wo hejuru I Vatikani, ndetse n’uwahoze ari intumwa y’I Vatikani.
Ukwezi gushize umucukumbuzi ukorera polisi yitwa Garda Police Force ya Irilandi yatanze ubuhamya imbere y’inteko y’abacamanza batanu, n’abagize urukiko 27 ko ibimenyetso byagaragaye ku magufa y’abana bagera kuri 796 yabonetse mu rwobo rujugunywamo imyanda rwo mu rusengero rw’ababikira b’Aba Gatorika bo muri Irilande byerekanye ko biciwe mu mihango y’ihariye. Umushakashatsi mu bijyanye n’ ibyaha byica amategeko yaje kwemeza ko icibwa ry’imitwe n’ibindi bice by’umubiri by’imirambo y’impinja zabonetse mu mva rusange bigaragaza ibimenyetso by’ubwicanyi bukorerwa mu mihango cyangwa gutambwa ho ibitambo kw’abana.
Filime ishingiye kubiba byarabaye yakozwe na BBC yashyize ahagararagara amahano y’ubucuruzi bw’abana amaze imyaka mirongo itanu yakozwe na Kiriziya Gatorika yo muri Esipanye. Abana barenga 300,0000 barashimuswe bibwa ababyeyi babo kugeza mu myaka y’1990. Ababyeyi b’abo bana babwiwe ko abana babo bapfuye kandi ko bahambwe mu mva za rusange. Kiriziya Gatorika byavuzwe ko yaba yarakoresheje milliyoni 20 z’amadolari y’Amerika kugirango ibone abo bana.
Undi mutangabuhamya yahamije ko bari bahari igihe Papa Francis yagiranaga amanama n’umutwe wa gisirikare witwa Junta mu gihe cy’intambara mbiyo muri Arijantine yo mu myaka ya 1970. Tugendeye ku by’umutangabuhamya, Papa Francis yafashije mu bucuruzi bw’abana 300,000 b’abanyapolitike baribafunze baburiwe irengero, aba bana babo bajyanywe mu bucuruzi mpuzamahanga buhohotera uburengazira bw’abana bikaba byarakorerwaga mu biro by’I Vatikani.
Amakuru yihariye ya ABC yerekanye ko Umwanzi w’ikibi yabaga I Vatikani. “Inyandiko z’amabanga zavuye mu bubiko bw’ I Vatikani, zashyikirijwe urukiko zerekana neza ko hashize ibinyejana byinshi, abayezuwite bakoze umugambi ugambiriwe wo kwica abana bakivuka mu mihango yo gutanga ibitambo no kunywa n’amaraso yabo,” uku niko umushinjacyaha mukuru w’urukiko rwa ICLCJ yabwiye abacamanza mpuzamahanga 5 n’abandi 27 bari bagize inteko iburanisha. “uyu mugambi waturutse mu gihugu cyirimo bibiri hagamijwe gukura ingufu zo mu mwuka mu maraso y’inzirakarengane, bityo bakizera ko imbaraga za politike za Papa w’i Roma zizarushaho gushinga imizi. Ibi bikorwa si ibyaha bya Jenocide gusa, ahubwo ni n’ibyaha bikorwa mu buryo buteguye kandi n’inzego zizwi. Kuva icyo gihe kugeza ubu nibura 1773 bava muri Kiriziya Gatorika y’i Roma, Abayezuwite, na buri mu Papa bagaragarwaho kuba barabikoze.
Ubushakashatsi bukomeza kandi buhoraho bwarakozwe kugirango bavumbure kandi hahanwe n’abandi baba baragize uruhare mu byaha byaba bitaravumburwa n’uru rukiko rwa ICLCJ.Kuwa 1 Nzeri 2014 hagombaga gutangira iperereza ryiswe Kimisiyo ihoraho y’igenzura ry’ubucuruzi bw’abana no kubatamba ho ibitambo. Iburanishwa ryisumbuyeho naryo rigakurikiraho.
Abatangabuhamya 48 berekanye ababakoreye ibyaha aribo Papa wa Kiriziya Gatorika Francis Bergoglio, PapaYohani Pawulo II, naYozefu Ratzinger; Umwangilikani, Kiriziya yibumbiye hamwe ya Canada n’abandi bayobozi bakuru ba kiriziya Gatorika barimo Abakaridinalina Adolufe Pachon umuyobozi mukuru w’abajozuwiti; Umwamikazi w’ubwongereza Elizabeth n’igikomangoma Filipo, Justin Welby, Arikibishopu w’Abangirikani ba Canterbury, n’abo mu miryango y’ubwami harimo igikomangoma Alfrink Bernhard cya Danemarike, Umwami Hendrick, icyegera cy’umwamikazi Wilhelmina w’Ubuholandi, n’Umwamikazi Beatrix, se we n’uwungirije igikomangoma, n’igikomangoma Johan Friso n’umugore we Mabel Wisse Smit, abahoze ari aba ministre, abasirikare bakuru b’ingabo za Dutch n’umunyamabanga wa Raad van State; abayobozi bakuru b’ingabo ba Canada, Ositraliya, Ubwongereza na leta zunze ubumwe z’Amerika n’ibigo bya Leta nk’ikigo gishinzwe ubutasi cya Amerika aricyo bita CIA wongeye ho aba minisitiri bakomeye muri Leta, abacamanza, abanyapolitike n’abacuruzi bo muri leta zunze ubumwe z’Amerika, Ububirigi, Ubuhorandi, Canada, Australia Ubufaransa, Ireland, n’ubwongereza.
Inyandiko zo guhagarika Papa V Bergoglio n’abagenzi be zasohowe kuwa 19 Nyakanga 2014. Kugeza magingo aya Inyandiko z’urukiko zizaguma mu ibanga nk’uko byatangajwe n’urukiko mu itangazo rigenewe abanyamakuru ryasohotse ejo.Urubanza rwa mbere rurebana n’abana 50 000 bo muri Canada baburiwe irengero rwarangiye muri Gashyantare 2013 abayobozi 40 bakomeye ku isi barimwo n’umwamikazi w’ubwongereza Elizabeth bahamwe n’ibyaha.
Abana 50 000 b’ababanyacanada bava muri ibyo bigo byo muri Canada n’ibyinshi bya kiriziya gaturika barabuze. Imva rusange z’abana zirenga 34 zagaragaye muri bimwe muri ibyo bigo by’amashuri 80 byo muri Canada. Kuva mu w’2008 Umwamikazi Elizabeth n’ubuyobozi bwa Canada bakomeje guhakana ubusabe bwa ITCC bwo kuhacukura ngo barebe.
Impamvu zishoboka ntabwo zari zitangaje. Umwamikazi Elizabeth n’igikomangoma Filipe bahamwe n’icyaha cy’ibura ry’abana icumi bo mu ishuri ryo muri Colombiya mu Bwongereza ryitwa Kamloops Residential School ryabaye kuwa 10 Ukwakira 1964. Ababyeyi ntibigeze babona abana babo kuva icyo gihe.Uru rubanza rwabaye intandaro yo kwegura kwa Papa Ratzinger. Ibimenyetso kuri uru rubanza biboneka mu nyandiko ya Kevin Annets yitwa “Hidden No Longer” (Nta kwihisha ukundi mu kinyarwanda)
Urukiko mpuzamahanga rwa ICLCJ rufite ibiro bigera kuri 450 mu bihugu 13 hamwe n’amatsinda arushamikiyeho akora 51. Inkunga yo gufasha ishyirwaho rw’amashami y’urukiko rwa ICLCJ irahari kubabyifuza, cyangwa abashaka gukorera ubushake. Andikira cyangwa uhamagare ITCCS, urukiko rwa ICLCJI buruseli, cyangwa amashami yarwo kuri itccscentral@gmail.com, hiddenfromhistory1@gmail.com, 386-323-5774 (Amerika) cyangwa250-591-4573 (Canada).
Ibijyanye n’umwanditsi
Judy Byington, MSW, LCSW, uri mu zabukuru, umwanditsi w’igitabo “Twenty Two Faces: Inside the Extraordinary Life of Jenny Hill and Her Twenty Two Multiple Personalities” (ugenekereje mu Kinyarwanda; “Amasura makumyabiri na biri: imbere mu buzima butangaje bwa Jenny Hill hamwe n’imiterere ye igera kuri makumyabiri n’ibiri” (www.22faces.com) ni impuguke y’indwara zo mu mutwe iri mu zabukuru, umuhanga mu kuvugira mu ruhame, umunyamakuru wa byitangiye aho Inyandiko ze nyinshi ku bijyaye n’ubucuruzi bw’abana zakoreshejwe n’abanditsi benshi ku mbuga za interineti nyinshi cyane. Akaba kandi yarahoze ari Umugenzuzi, mu kigo cy’Indwara zo mu mutwe cya Alberta (Alberta Mental Health) akaba n’umuyobozi mukuru (director) w’Ikigo Provo Family Counseling Center hakiyongeraho ko yanabaye umuyobozi mukuru wa Child Abuse Recovery and Speakers Bureau bishatse gusobanura Ibiro by’ubuvugiza bw’ihohotera rikorerwa abana (www.ChildAbuseRecovery.com). igihe cyose waba ufite amakuru ajyanye n’ihohoterwa rikorerwa abana yohereze kuri judyinfo@22faces.com. Tugushishikariza gusinya urwandiko rwacu rusaba inteko y’Amerika gukora ubucukumbuzi bw’ibyo ikigo cy’Amerika gishinzwe ubutasi bwo hanze (CIA) kiri gukora mu kugenga imitekerereze y’abana. Kanda hano usinye iyi baruwa http://www.change.org/petitions/us-congress-survivors-request-investigation-cia-mind-control-of-children
Prayer
Mwami wanjye kandi Mana yanjye, girira imbabazi ubugingo bwanjye, jye munyabyaha.1 Nizera ko YESU KRISTO ari Umwana w’Imana nzima.2 Nemera ko Yapfiriye ku musaraba kandi akamena amaraso ye y’agaciro gakomeye kugira ngo ngirirwe imbabazi z’ibyaha byanjye byose.3 Nemera ko Imana yazuye YESU mu bapfuye ku bw’imbaraga z’UMWUKA WERA,4 kandi Akaba yicaye iburyo bw’Imana ubu muri aka kanya akaba arikumva ukwicuza kwanjye n’iri sengesho.5 Nkinguye umuryango w`umutima wanjye, kandi ndagutumiye mu mutima wanjye, MWAMI YESU.6 Oza ibyaha byanjye byose binuka mu maraso y’agaciro gakomeye wamenye ku musaraba i Kaluvariyo mu cyimbo cyanjye.7 Ntuzanyirukana, MWAMI YESU; Urambabarira ibyaha byanjye urokore ubugingo bwanjye. Ndabizi kuko IJAMBO RYAWE, Bibiliya irabivuga.8 IJAMBO RYAWE rivuga ko ntawe Uzasubiza inyuma, nanjye ndimo.9 Bityo, nziko wanyumvishe, kandi nzi ko Wansubije, kandi nzi ko narokowe.10 Kandi ndagushimiye, MWAMI YESU, ko warokoye ubugingo bwanjye, kubw’ibyo nzerekana amashimwe yanjye nkora nk’uko Utegeka kandi nzibukira kongera gukora ibyaha ukundi.11
Nyuma y’agakiza, YESU atubwira kubatizwa, tukibizwa wese mu mazi, mu izina rya Data, n’iry’Umwana, n’UMWUKA WERA.12 Tukigana ubushishozi Bibiliya yera, tukanakora ibyo ivuga.13
Umwami ashaka ko ubwira abandi iby’ugukizwa kwawe. Ushobora kuba ukwirakwiza inyigisho z’ijambo ry’Imana rya Pasitoro Tony Alamo. Tuzakoherereza inyigisho ku buntu. Duhamagare cyangwa utwandikire kuri aderesi emeyiri ku bindi bisobanuro. Sangiza ubu butumwa abandi.
KRISTO n’ IMANA DATA ubu baba muri wowe binyuze mu mwuka wera. Hari uburyo ushobora kwakira kamere yuzuye ntagatifu y IMANA muri wowe. Uko kamere ntagatifu y’IMANA irushaho kuba muri wowe, niko uzajya urushaho guhagarara ukarwanya ibishuko byanjyanye miliyoni nyinshi z’abakristo kure y’ agakiza. Sengerea umubatizo mu MWUKA WERA. Ku mabwiriza yuko bakira umubatizo mu MWUKA WERA no kwakira birushijeho kamere y` Imana, wasaba inyandiko zacu cyangwa ugahamagara. Kuko umuntu utejejwe atazabona IMANA (Abaheburayo 12:14).
Niba ushaka ko isi ikizwa, nk’uko YESU abitegeka, mwikwima Imana umugabane wa kimwe mu icumi cyangwa amaturo. IMANA iravuga ngo “Mbese umuntu yakwima Imana ibyayo? Ariko mwebwe mwarabinyimye. Nyamara murabaza muti Twakwimye iki? Mwanyimye imigabane ya kimwe mu icumi n’amaturo, muvumwa wa muvumo kuko ishyanga ryose [isi yose] uko mungana mwanyimye ibyanjye. Nimuzane imigabane ya kimwe mu icumi ishyitse mu bishyire mu bubiko, inzu YANJYE [ubugingo bwarokowe] ibemo ibyo kurya [ibiryo by’umwuka]. Ngaho nimubingeragereshe, niko Uwiteka Nyiringabo avuga, murebe ko ntazabagomerera imigomero yo mu ijuru, nkabasukaho umugisha mukabura aho muwukwiza. Nzahana indyanyi nyibahora, ntizarimbura imyaka yo ku butaka bwanyu, kandi n’umuzabibu wanyu ntuzaragarika imbuto mu murima igihe cyawo kitaragera. Niko Uwiteka Nyiringabo avuga. Kandi amahanga yose azabita abanyamahirwe, kuko muzaba igihugu kinezeza. Niko Uwiteka Nyiringabo avuga” (Malaki 3:8-12).
Kinyarwanda Alamo Literature
Ukeneye ibindi bisobanuro cyangwa inyigisho ku zindi ngingo waba wifuza tugane.
Tony Alamo, World Pastor
Tony Alamo Christian Ministries Worldwide
P. O. Box 2948
Hollywood, CA 90078
Amasengesho akorwa amasaha makumyabiri n’ane n’umurongo ufunguye umunsi wose kubifuza ibindi bisobanuro: (661) 252-5686
Fax (661) 252-4362
Itorero rya Tony Alamo ku isi yose ritanga ahantu ho kuba ufite ibikenewe byose mu buzima ku bantu bose bari muri Leta Zunze Ubumwe za Amerika bifuza mu by’ukuri gukorera Umwami n’umutima wa bo wose, ubugingo,intekerezo n’imbaraga byabo.
Amateraniro aba buri mugoroba saa 8 z’umugoroba. Ku cyumweru ni 3 z’umugoroba & 8 z’umugoroba, ku rusengero rwa Los Angeles.13136 Sierra Hwy., Santa Clarita, CA 91390, +1(661) 251-9424.
Ni Ubuntu mu kujya cyangwa kuva mu materaniro bitangirwa mu mfuruka za Hollywood Blvd. & Highland Ave.,Hollywood,CA, buri munsi saa 6:30 z’umugoroba, ku cyumweru saa 1:30 z’umugoroba &6:30 z’umugoroba.
Buri kuwa Kabiri saa 8 za nimugoroba mu mujyi wa New York no mu bindi bice mu masaha ya ni mugoroba tugira amateraniro, hamagara kuri +1(908) 937-5723 uhabwe ibisobanuro birambuye. NYUMA YA BURI TERANIRO DUSANGIRA IFUNGURO.
Mapemphero amachitika mu Mzinda wa New York Lachiwiri lili lonse nthawi ya 8 Koloko usiku ndi madera ena usiku okhaokha. Chonde imbani foni kuti mumve zambiri: +1 (908) 937-5723. ZAKUDYA ZIMAGAWIDWA PA MAPETO PA MAPEMPHERO ALI WONSE
Saba Igitabo cya Pasitoro Toni Alamo kitwa Mesiya, kikwereka CHRISTO.
Uhereye mu Isezerano rya Kera byahishuwe mu buhanuzi bugera kuri 333.
Ba umukozi mu murima isarurirwamo ubugingo, bikore ukwirakwiza inyigisho za Pasitori Tony Alamo.
Inyandiko zacu zose n’ubutumwa bw’amajwi bitangirwa Ubuntu, harimo no kubyohereza mu bwato. Niba hari uhirahiye ashaka kuzikwishyuza, duhamagare kuri +1(661) 252-5686 (ihamagarwa ku buntu).
IYI NYANDIKO IFITE UMUGAMBI W’UKURI W’AGAKIZA (IBYAK 4:12).
WIYIJUGUNYA, YIHE UNDI MUNTU.
Prayer footnotes:
1. Zab 51:5, Rom 3:10-12, 23 return
2. Mat 26:63-64, 27:54, Luka 1:30-33, Yoh 9:35-37, Rom 1:3-4 return
3. Ibyak 4:12, 20:28, Rom 3:25, 1 Yoh 1:7, Ibyah 5:9 return
4. Zab 16:9-10, Mat 28:5-7, Mar 16:9, 12, 14, Yoh 2:19, 21, 10:17-18, 11:25, Ibyak 2:24, 3:15, Rom 8:11, 1 Kor 15:3-7 return
5. Luka 22:69, Mach. 2:25-36, Aheb. 10:12-13 return
6. 1 Kor 3:16, Ibyah 3:20 return
7. Fes 2:13-22, Heb 9:22, 13:12, 20-21, 1 Yoh 1:7, Ibyah 1:5, 7:14 return
8. Mat 26:28, Ibyak 2:21, 4:12, Fes 1:7, Kolo 1:14 return
9. Mat 21:22, Yoh 6:35, 37-40, Rom 10:13 return
10. Heb 11:6 return
11. Yoh 5:14, 8:11, Rom 6:4, 1 Kor 15:10, Ibyah 7:14, 22:14 return
12. Mat 28:18-20, Yoh 3:5, Ibyak 2:38, 19:3-5 return
13. Guteg 4:29, 13:4, 26:16, Yos 1:8, 22:5, 2 Tim 2:15, 3:14-17, Yak 1:22-25, Ibyah 3:18 return


text:
Ubuhamya bwa Theoneste warokokeye mu Kiliziya cyatwikiwemo imbaga i Gahanga
Ubwo Umurenge wa Gahanga wibukiraga Jenoside yakorewe abatutsi muri Mata 1994 ahagiye kubakwa Urwibutso rushya ruzashyingurwamo imibiri y’abazize Jenoside igera ku 16797, umwe mu barokokeye kuri kiliziya y’I Ghanga yatwikiwemo imbaga y’Abatutsi bari bahahungiye yavuze inzira y’ubuzima bugoranye yanyuzemo akaba agejeje magingo aya agihumeka umwuka w’abazima.
Theoneste Uwitonze yavuze ko ubuzima bwe bwari burinzwe n’Imana kuko bicaga bagenzi be areba ariko we agakomeza kugenda arokoka bakica abagore batwite ari kureba, bagatwika aho yari ari ariko ntashye.
Theoneste yagize ati, “Twari twahungiye hano mu ba Padiri twumva ko ariho turi burokokere ariko abasirikare baza kuhadusanga batangira gutera gerenade, batera izigera kuri 3 ariko zanga guturika abasaza bahitamo kuzidunda hasi ngo zibaturikane bapfe neza bataza kwicwa bashinyagurirwa, ariko undi mugabo wari uri aho atera iya kane iraturika ituritsa n’izo 3 zihita zihitana imbaga y’abantu bari aho njye nari nihishe munsi y’urubaho ndi ku bireba”
Yakomeje agira ati, “Umwe mu basirikare wari uwo muri ako gace yavuze ko abo batishe agiye kubashakira ubufasha agarutse agarukana n’abasirikare benshi basaba abihishe ko bavayo, bavuga ko bunamuye icumu nta muntu bari bwongere kwica ko n’abakomeretse bagiye kubashakira ubuvuzi ariko uko abantu bavagayo bahitaga baraswa nabwo haraswaga abafite amafaranga abandi bagatemagurwa, njye kuko nta mafaranga nari mfite nagumye mu bwihisho”
Yakomeje avuga ko yababajwe bikomeye n’uko yafashwe yaje gushakira umugore wari wabyaye urwembe cyangwa icyuma ngo abyifasheshe asharira umwana wari umaze kuvuka ariko yahagera agasanga umugore bamaze kumwica.
Ati, “Nyuma yuko abo basirikare batwitse imirambo y’abo bari bamaze kwica nanjye aho nari ihishe munsi y’urubaho nkatangira kugerwaho n’umuriro, naranyereye njya kwihisha mu gashyamba kari hano hepfo nihisha hamwe n’umugore wari utwite ariko ahita abyara mbura icyo namufasha kuko nari umwana ariko antuma kumushakira urwembe cyangwa icyuma kuko yumvaga ko mu byo abari bahungiye kuri iyi kiliziya bari bitwaje hataburamo urwembe cyangwa icyuma”
Akomeza agira ati, “Naragiye ngezeyo bahita bamfata bambaza aho mvuye mvuga ko nari nje gushaka amazi yo kunywa, bahise badutondesha umurongo batujyana ku kibuga ariko tugeze ahantu mu rutoki nabonye ahari toilet mpita mva mu murongo bucece nyijyamo mpagararamo igihe kirekire mbona nta wankurikiranye bamaze kurenga nsubira inyuma njya kureba wa mugore ariko namugezeho nsanga bamaze kumwica”
I Kiliziya cy’I Ghanga ahatwikiwe imbaga y’abatutsi yari yizeye ko ubwo ari mu bihaye Imana bari buharokokere ariko ntibyakunda abantu baricwa ndetse bamenwaho esansi (Essance) baranatwikwa, kuri ubu hagiye kubakwa urwibutso.
Uru rwibutso rugiye kubakwa I Kagasa ahari urusengero rwabereyeho ubwicanyi bwahitanye abatutsi benshi, ruzatwara asaga 68,000,000Frw, rujyemo imibiri 7564 ishyinguye mu rwibutso rwa Nunga, imibiri 2522 ishyinguye mu rwibutso rwa Karembure ndetse n’imibiri 6711 iri mu rwibutso rwa Kagasa ahagiye kubakwa ururi ku rwego rw’izindi nzibutso zo ku rwego rw’igihugu, inyigo yarwo yararangiye igisigaye ni uguhabwa uruhushya n’inzego zibishinzwe imirimo yo kurwubaka ikabona gutangira.